"AKUR DIUJI BEGINI, SAYA SUDAH MAAFKAN MEREKA TETAPI....." - AWIE WINGS

Dimasukkan ke sebuah hospital sejak seminggu lalu, penyanyi dan pelakon Datuk Awie Wings atau nama sebenarnya Ahmad Azhar Othman, 50, ketika dihubungi berkata, dalam tempoh seminggu di tahan di wad, doktor sudah memeriksa tahap tekanan darah, buah pinggang dan sebagainya.

"Jika tiada aral, saya dibenarkan keluar hospital hari ini (4 Februari 2019 - Isnin). Setakat diberitahu, semuanya baik baik saja. Saya ada juga bertanya mengenai punca sakit tapi doktor tidak dapat menjelaskan secara terperinci.

"Namun, doktor akui saya ada masalah dalam perut tetapi ia tidak membimbangkan," katanya yang enggan berkongsi lanjut mengenai masalah itu.

Pelakon 'Hantu Kak Limah' itu akan kembali meneruskan kerjaya seperti biasa bergantung kepada tahap kemampuannya buat masa ini.

Pun begitu, beliau akui tidak boleh berehat terlalu lama kerana bidang seni punca pendapatan untuk menampung kehidupan sekeluarga.

"Selepas keluar saya akan terus bertemu dengan doktor seperti biasa. Rawatan alternatif pula, terlalu ramai yang cadangkan dan sudah banyak kali saya pergi tapi benda sama saja.

"Banyak daripada rawatan itu sekadar 'memandai', asyik minum air, potong limau dan sebagainya, tapi masih sama. Sampai saya pun boleh buat sendiri," jelasnya.

Penyanyi rock legenda ini menganggap keluar masuk hospital sudah menjadi kelaziman dalam hidupnya yang perlu dilalui.

Tanpa menuding jari kepada sesiapa, beliau percaya sakit dialami berkait rapat dengan gangguan misteri yang dialami sejak 14 tahun lalu.

"Saya akur diuji begini. Cukup-cukuplah seksa saya dan kembalilah kepada fitrah Allah. Selepas pulang dari umrah hujung tahun lalu, 'benda' ini berlaku lebih kerap dan saya terima.

"Saya pun sudah maafkan mereka tetapi kalau masih tidak puas hati maka teruskanlah dan saya tetap akan maafkan," tuturnya reda.

Pada hujung Disember lalu, Awie dimasukkan ke hospital selama seminggu selepas mengadu sesak nafas. Bagaimana pun, beliau kembali di masukkan ke hospital selepas dipercayai mengalami sakit di bahagian perut pula seminggu lalu.

Perkara itu diketahui umum selepas sahabatnya, Datuk Afdlin Shauki memuat naik foto melawat Awie di hospital di laman sosial Instagram dua hari lalu.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


2 KALI JUARA MLM - BOCEY AKUI TIADA NIAT TUTUP PERIUK NASI

Sekali lagi menyertai program Maharaja Lawak Mega (MLM), kumpulan lawak Bocey memberitahu yang mereka bukan kerana mahu mengekalkan gelaran juara yang pernah dimenangi mereka dua tahun berturut-turut sebelum ini.

Salah seorang ahlinya iaitu Abam atau nama sebenarnya Syed Umar Mokhtar Syed Mohd Redzuan, 30, berkata dia menganggap pentas MLM 2018 merupakan satu-satunya platform untuk mereka mengembangkan bakat sebagai pelawak.

Menurut Abam, penyertaan Bocey pada MLM kali ini adalah untuk mengasah bakat serta idea mereka bagi bersaing dengan pelawak baru dan senior.

Selain itu, Bocey mengakui penyertaan mereka dalam MLM 2018 bukan untuk menutup peluang buat pelawak-pelawak baru menyerlah.

"Sejujurnya kami sertai program MLM 2018 bukan disebabkan nak menang atau nak kekalkan gelaran juara dan bukan juga untuk sekadar suka-suka saja. Tapi ini sahaja platform kami sebagai pelawak untuk kembangkan dan mengasah bakat kami serta dapat belajar benda baru.

Klik untuk gambar besar

"Lagipun, kami masih anggap diri baharu dalam bidang ini. Macam penyanyi atau pelakon mereka ada tempat untuk sentiasa ada. Tapi pelawak, program seperti ini sahaja yang boleh untuk kami.

"Kami tiada niat mahu menutup periuk nasi sesiapa pun kerana semua ini bergantung kepada rezeki yang telah ditentukan. Mungkin dengan adanya pelawak baru ini akan membuatkan kami lebih berhati-hati kerana idea yang diketengahkan begitu segar.

"Ini merupakan cabaran bagi kami untuk mencari idea-idea lebih segar agar orang tidak bosan dengan lawak yang diketengahkan oleh Bocey. Dengan adanya kami mungkin mereka akan melakukan yang terbaik untuk bersaing dengan kelompok pelawak senior," katanya.

Selain Abam, Bocey turut dianggotai oleh pelawak dan penyanyi Achey atau nama sebenarnya Mohd Nasir Hamzah, 32 dan Fad atau Muhamad Fadzlie Mohd Nizam, 28.

Kumpulan yang ditubuhkan pada tahun 2013 itu sebelum ini merangkul gelaran juara dua MLM dua tahun berturut-turut iaitu pada 2016 dan 2017. Dalam setiap kemenangan itu mereka mendapat wang tunai RM500,000.

Menerusi MLM 2018, Bocey akan berentap dengan 12 peserta iaitu kumpulan Puteh, Shiro, Masin, Abioso, Abata, Kiut, Joras, Taman, Zero, Chilok dan peserta solo, Dany dan Hilmy Ashley.

Dalam pada itu, Bocey mempunyai perancangan untuk mengeluarkan sebuah single sejak awal kemunculan mereka dalam industri namun masih belum menjumpai lagu yang sesuai.

"Memang dari awal pembabitan Bocey dalam industri ini kami ada rancang nak keluarkan sebuah lagu berkenaan dengan diri kami bertiga.

"Tapi hasrat itu sampailah sekarang tak terlaksana lagi. Mungkin kami belum jumpa lagi lagu yang betul-betul sesuai untuk kami bertiga," kata Fad.

www.myartis.com / Sumber: mStar & Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITUDUH KENA TANGKAP KHALWAT - EINA AZMAN ANGGAP INI MELAMPAU

Baru-baru ini, ada berita yang mengatakan yang Eina Azman ditangkap khalwat dan perkara tersebut telah tersebar di media sosial.

Bagaimanapun, menerusi muat naik terbaru di Instagram Eina, beliau telah menafikan berita tersebut dan menyatakan ianya perbuatan oleh pihak yang tidak bertanggungjawab semata-mata untuk menarik perhatian ramai untuk mendapat hits di blog milik mereka.

Jelas Eina pada waktu beliau dituduh ditangkap khalwat sekitar hujung bulan Ogos lepas, beliau dan suami sedang bercuti di Pulau Maldives bagi menyambut ulangtahun pertama perkahwinan mereka. Malah, beliau telah menukar warna rambutnya daripada perang ke hitam sejak sebulan setengah lepas.

Klik gambar untuk size besar

"Salam semua... Ok today Eina nak clear kan everything, pls jangan percaya dengan segala fitnah yang berleluasa mengenai Eina di tangkap khalwat pada hujung bulan August baru2 Ini. Berita ini d keluar kan pada hujung bulan 8 d mana Eina takde d Malaysia. Eina berada d Maldives selama 10hari bersama suami untuk menyambut 1st anniversary kami.

"Boleh lihat juga d gmbr tersebut itu adalah pegawai Imigresen. Dan saya rasa follower saya d ig juga tau saya sudah menukar rambut saya menjadi hitam lebih kurang sebulan setengah yang lalu. Berita Ini sangat melampau, kerana saya sudah berkahwin. Ini FITNAH semata mata utk mengaib kan saya. Alhamdullilah.. Allah maha besar.

"Saya tersenyum dan gelak bersama suami apa bila ada juga segelintir manusia zaman skg yang suka menabur FITNAH. Bertaubat la. Tiada yang sempurna… Saya manusia biasa. Kalau anda sayang kan saya pls doa kan yang baik2 utk saya daripada MEMFITNAH... Terima Kasih," tulis Eina di laman IGnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ADA REZEKI, MAHU CARI LEBIH SELESA - FIZZ BELUM BELI RUMAH BARU, SEKADAR TENGOK-TENGOK

Pelakon Datuk Fizz Fairuz baru-baru ini ada memuatnaik perkongsian berkenaan sebuah rumah baharu yang cantik dan luas di laman Instagram. Hantaran yang dibuat sempena Hari Bapa dengan keterangan "Jeng jeng jeng...apa tu? Tunggu... ada rezeki adalah... hadiah Hari Bapa hahaha..." dengan tanda nama (tag) Instagram isterinya Almy Nadia berkemungkinan mengenai rumah baharu mereka.

Fizz atau nama sebenarnya Mohd Fairuz Zainal Abidin, 40, ketika dihubungi berkata, dia sekadar membawa keluarganya meninjau rumah itu: "Sekadar lihat dan tinjau-tinjau sahaja. Sempena Hari Bapa, sebagai bapa biarlah saya pula beri hadiah kepada keluarga. Tapi, sebenarnya saya belum beli lagi. Seperti saya katakan, sekadar tengok-tengok sahaja.

"Insya-Allah kalau lepas pinjaman bank barulah boleh difikirkan. Sekarang dalam peringkat tinjau mana-mana rumah yang sesuai. Saya ada impian dan perancangan untuk keluarga. Kalau ada rezeki, nak cari rumah yang lebih selesa," tuturnya.

Klik untuk gambar besar

Menurutnya, dia sudah lama teringin untuk tinggal di rumah teres seperti itu: "Saya tengok isteri dan anak-anak berkenan dan suka. Mereka macam teruja kerana sekarang kami duduk di kondominium. Kalau rumah ini nanti, ia lebih luas dan anak-anak boleh bebas bermain.

"Apapun saya akan terus mencari rumah yang bersesuaian. Saya kini sedang berurusan dengan bank. Namun kena tengok harga rumah juga kerana saya bukan kerja makan gaji dan kena menyimpan terlebih dulu," katanya.

Fizz berkata, dia berpegang pada pepatah ukur baju di badan sendiri dan beli mana yang termampu: "Kalau tak mampu, jangan nak berlagak kerana nanti tak dapat bayar susah pula jadinya. Memang amat bahaya kalau tak bijak buat perkiraan," katanya yang akan terbabit dengan penggambaran bulan depan.

www.myartis.com / Sumber & foto: Harian Metro Instagram Fizz Fairuz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BUKAN SOAL KALAH MENANG..." - AZWAN ALI MOHON MAAF TERBUKA, PADAM VIDEO

"Bersaksikan peguam saya, Encik Mohamad Fu'ad Zainal Abidin dan seluruh rakan-rakan media yang hadir yang membuat liputan Diva AA tujukan video ini kepada DSV, Datuk Seri Vida, Cik B anak dia dengan ini pada pukul 6 petang, 11 Februari 2020 hari selasa bertempat di Putrajaya Marriot disaksikan beribu-ribu rakyat jelata.

"Dengan ini Diva AA tersohor memohon maaf tapi harus saya ingatkan permohonan maaf ini dibuat setelah mengkaji perkara ini bersama peguam saya. Ini bukan soal kalah menang. Sekali lagi saya ulangi saya mohon maaf secara terbuka kepada pihak yang terlibat sebagaimana dituntut harus dibuat dalam masa 48 jam.

"Semua video yang saya rakamkan saya ulangi saya tidak menyebut nama sesiapa tetapi saya menghormati segala pertuduhan dan kecaman daripada DSV bahawa dia terkilan, tersinggung, sentap atau bahasa lain sampai dia tidak boleh tidur dan sebagainya.

"Jadi tak perlu sebutlah cerita-cerita yang sudah terjadi sebab bercakap mengenai video yang saya keluarkan kerana saya tak sebut siapa gerangan yang saya kecam atau saya maki. Terpulang kepada dunia untuk melihat kes ini tapi pada saya, saya sudah memohon maaf dan betul kenyataan tersebut berbaur fitnah dan saya buat pengakuan tarik balik.

"Permohonan maaf ini menyeluruh dan kita tidak akan ulangi apa-apa sahaja isu yang berkaitan dengan kes ini," demikian tutur pelakon dan pengacara Azwan atau lebih sinonim gelaran Diva AA dalam satu sidang media yang diadakan di Marriot Hotel, Putrajaya pada petang Selasa, berhubung konflik membabitkan dirinya dengan usahawan kosmetik, Datuk Seri Vida (DSV) yang menjadi perbualan hangat kalangan netizen.

Klik untuk gambar besar

Azwan turut memaklumkan permohonan maaf dibuat secara terbuka kerana tidak mahu perkara ini berlarutan dan berpanjangangan. Malah, Azwan juga mengharapkan agar netizen berhenti memberikan kecaman dan komen negatif berhubung isu ini terhadap dirinya. Di samping itu, Azwan juga telah memadam seluruh Twit dan rakaman video yang membabitkan DSV dan Cik B di laman media sosial Twitter ketika sidang media berlaku.

Terdahulu menerusi satu sidang media khas yang dilakukan oleh Vida, Azwan Ali diberi tempoh 48 jam mulai semalam untuk membuat permohonan maaf selepas menyebarkan kata-kata kebencian selain mengeluarkan kata-kata kesat terhadap diri serta anggota keluarganya yang lain.

Dalam masa sama, Azwan berkata dia dengan rela hati membuat permohonan maaf meskipun rakaman video dan status yang dimuat naik di laman sosial itu tidak menyebut nama mana-mana pihak. Video yang dimuatnaik tidak menyebut nama sesiapa, tapi saya hormati pendirian DSV yang kata dia tersentap dan tersinggung.

"Saya kira isu ini sudah selesai, terpulanglah pada dunia nak melihat kes ini... saya juga akan padam semua status dan video itu di depan wartawan harini. Jika dia kata status yang saya tulis itu berbaur fitnah dan boleh menjejaskan bisnes... saya terima dan tarik balik!," katanya.

Ditanya adakah dia bersedia untuk bersemuka dengan usahawan tersebut, Azwan berkata dia menantikan peluang tersebut: "Saya tiada masalah, kalau dia nak jumpa secara terbuka, saya okay sahaja, lebih baik bertemu depan-depan. Malah, kalau ada usahasama bisnes selepas ini pun kita terima sahaja, berdamai tu kan lebih baik!," ujarnya.

Sementara itu, anak kepada Vida iaitu Cik B, sejujurnya akui dia masih tidak menyangka kata-kata tersebut datang daripada seorang lelaki yang dia hormati. Malah jelas Cik B atau nama sebenarnya, Edlynn Zamilleen Muhammad Amin, dia mengenali Azwan Ali atau lebih popular sebagai Diva AA sebagai seorang yang sangat baik dan merendah diri.

"Saya seperti tidak percaya Uncle Azwan boleh katakan begitu kepada mama kerana dia sangat baik dan merendah diri. Namun apabila dia keluarkan kata-kata begitu, saya tidak percaya itu diri dia. Saya terkejut dan menyesal kerana saya minat dia. Saya tengok sekali sahaja video tersebut kerana tidak sanggup mendengar makian terhadap mama, saya sedih.

"Saya ingin berpesan kepada Uncle Azwan Ali supaya dia tidak lagi mengeluarkan kata-kata tidak elok. Saya berharap kita dapat selesaikan dengan cara baik dan tidak perlu saman menyaman. Saya harap Azwan dapat memohon maaf supaya semuanya selesai," jelasnya.

Gadis ini turut mempersoalkan tindakan Diva AA yang didakwa mempersenda kematian dua abangnya dalam tragedi kebakaran serta mengaitkan anggota keluarga dalam pertelingkahan bersama ibunya: 'Saya tertanya-tanya mengapa dia perlu katakan begitu kepada arwah abang saya? Mereka sudah meninggal dunia dan tiada salah pun dengan Uncle Azwan Ali.

"Dia bukan sahaja memaki mama, namun kepada saya juga. Pada mulanya dia hanya memaki mama namun selepas saya melayangkan status di Twitter, di mula menyerang saya pula. Saya hanya menganggap ia sebagai gurauan, namun tidak sangka menjadi begini," katanya sejurus sidang media yang dianjurkan ibunya di Kuala Lumpur, baru-baru ini.

Mengambil pendekatan positif dan tidak mahu tenggelam dalam emosi, usahawan muda ini menambah, ibunya perlu diberi sokongan kuat daripada segi mental dan emosi. Sebab itulah, Cik B dilihat sering berseloroh dengan gurauan demi memujuk ibunda tercinta: "Walaupun saya nampak bersahaja, namun sejujurnya saya sedih melihat mama menangis, cuma saya tahan air mata. Saya malu menangis di hadapan orang.

"Saya memujuk mama dengan cara yang santai dan gurauan. Saya katakan apa sahaja kutukan itu sebenarnya berbalik kepada diri sendiri. Macam dia katakan mama gemuk, jadi saya balas, tidak perlu risau kerana Uncle Azwan pun gemuk juga (ketawa)," ulasnya lagi.

www.myartis.com / Sumber: Media Hiburan & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JIKA MAHU MUNCUL TV, KENA BUKA TUDUNG - IESYA TOH KECEWA, TERKILAN

"Tawaran sebagai pengacara untuk pelbagai majlis masih banyak tapi untuk muncul mengacara di TV agak kurang. Ada juga tawaran tapi masing-masing kalau boleh nak minta saya buka tudung," kata pengacara TV, Iesya Toh yang kecewa dan terkilan apabila ada segelintir pihak memintanya membuka tudung sekiranya mahu muncul dalam program TV terbitan mereka.

Iesya, 36, yang juga bekas pengacara Selamat Pagi Malaysia di RTM berkata, sejak tampil bertudung dia masih menerima banyak tawaran sebagai pengacara pelbagai majlis, tetapi untuk program TV berkurangan kerana kebanyakannya mahu dia tampil tanpa tudung.

Iesya berkata, dia perlahan-lahan mengurangkan aktiviti seni selepas berkahwin dengan ahli perniagaan, Mohd Huzairee Muhamad, 38, pada 29 Mei 2015. Dia kemudian mengikut saranan suaminya yang memberikannya tempoh untuk bertudung secara berperingkat selepas mereka berkahwin.

Iesya mengakui, dirinya hampir goyah apabila memberitahu suaminya supaya memberikan kebenaran buatnya membuka tudung ketika mengacara.

"Sampai ke tahap itu permintaan saya kerana saya sebenarnya meminati bidang pengacaraan. Wang sudah jatuh ke tangga kedua kerana saya sangat suka menjadi pengacara.

"Setiap kali saya bertanyakan peluang mengacara, jawapan yang diterima daripada pihak tertentu ialah mahu yang tak bertudung. Sebenarnya syarat yang ditetapkan boleh membunuh bakat-bakat dalam bidang pengacaraan," jelasnya.

Klik untuk gambar besar

Menurutnya, dia perlu cekalkan hati berpegang kepada tekad untuk bertudung dan berterima kasih terhadap ketegasan suaminya dalam perkara ini.

"Saya tak kata iman saya kuat, tapi suami seorang yang mempunyai pendirian yang teguh. Suami ada asas agama yang kuat, jadi dia memang menentang keras. Sebagai isteri saya tiada masalah dan perlu taat dengan kehendak suami,” ujarnya.

Bercerita mengenai dirinya, Iesya berkata, kini dia lebih senang menjalankan kerja-kerja amal seperti membantu menjayakan persembahan Amal Nayunda, penyanyi dari Indonesia di The Royale Chulan, di sini semalam.

"Saya membawa 18 anak-anak yatim daripada Pertubuhan Kebajikan dan Perlindungan Al Haq Malaysia serta 12 ibu tunggal sekitar Kuala Lumpur dan Selangor ke majlis ini. Semuanya saya buat sendiri termasuk turun padang mencari mana-mana ibu tunggal yang susah.

"Awalnya saya bertanyakan kenalan di Facebook dan apabila ada maklumat, barulah saya pergi jumpa ibu tunggal ini. Ada di antara kalangan mereka yang sakit kronik, yang ada anak OKU (Orang Kelainan Upaya) dan ditinggalkan suami," tuturnya.

www.myartis.com / Sumber & foto: Harian Metro & Instagram Iesya Toh

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BIRTHDAY KE 60 - DATUK YUSOF HASLAM MASIH LAGI 'HANDSOME'

Meskipun sudah menganjak ke usia 60 tahun, namun nampaknya Datuk Yusof Haslam masih lagi segak, bergaya dan 'handsome'. Heh.

Yusof atau nama sebenarnya Mohd Yusof bin Md. Haslam Khan yang lahir pada 24 April 1954 baru-baru ini telah menyambut hari lahirnya itu secara kecil-kecilan bersama keluarga terdekat.

Tahniah datuk!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


UNCLE KENTANG SEDEKAH RM60, DIBALAS 500 KILO IKAN SEGAR

"Aku terkejut. Telefon berdering banyak kali aku tak sempat layan. Dalam phone Covid Bagan Serai.

"I letak nombor itu sebagai penerima bantuan Covid. Beliau hanya mohon makanan sikit untuk musim Covid. Aku pun lepaskan RM 60 untuk beliau kerana masa itu ramai yang mohon.

"Hari ini 2/7/2020 aku terima satu panggilan telefon. Aku nak derma 500 kilo ikan pelbagai jenis segar kepada hang kata beliau.

"Terkejut aku. Kamu ni siapa? Jawab beliau. Aku orang yang pernah hang bantu semasa aku kelaparan. Terima kasih kerana bantu aku pada musim Covid.

"Ya Tuhan… Sedekah tak akan memiskinkan kamu… Pasal aku lepaskan bantuan RM 60 kepada beliau, kini beliau nak derma ikan 500 kilo kepada saya setiap bulan sekiranya tangkapan ikan mencukupi. Dia pulak suruh aku agih kepada orang susah.

"Inilah kuasa sedekah. Terima kasih semua," demikian kongsi uncle Kentang atau nama sebenarnya Kuan Chee Heng mengenai kisah dia mendapat ‘sedekah’ lebih besar setelah bersedekah RM60.

Semuanya bermula apabila dia memberi sedekah RM60 kepada seorang individu sebagai bantuan semasa kegawatan akibat COVID-19. Tanpa diduganya, individu tersebut kemudian telah membalas sedekahnya dengan memberi 500 kilo ikan segar.

kredit: Uncle Kentang

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADAKAN MAJLIS KESYUKURAN - SUAMI TERTARIK DENGAN SIKAP BAIK HATI WANY HASRITA

Penyanyi Wany Hasrita, 30, dan suaminya, Mohd Al-Adib Fahmi Harun, 30, baru-baru ini telah mengadakan majlis kesyukuran sempena pernikahan mereka pada Jumaat lalu di Ruscus Hall Forest Valley, di sini, malam tadi.

Mohd Al-Adib ketika ditanya mengenai keperibadian isterinya itu berkata Wany mempunyai hati yang baik dan sikap yang tidak suka merungut apabila ditimpa masalah dan sentiasa mengucapkan Alhamdulillah amat membuatkan dia tertarik sehingga jatuh cinta dengan penyanyi lagu 'Menahan Rindu' itu.

Ditanya pula mengenai kesediaannya untuk memasuki 'dunia glamor' isteri tersayang selepas ini, Mohd Al-Adib memberitahu dia okey saja selagi ia tidak mengganggu kehidupan peribadinya dan karier sebagai juruterbang.

"Saya terpikat dengan isteri kerana dia mempunyai hati yang baik dan tidak gemar bercakap buruk mengenai orang lain. Bagi saya, kalau peminat Wany setakat meminta untuk ambil gambar dan berborak biasa, itu tiada masalah. Asalkan, jangan sampai mengganggu kehidupan peribadi dan karier saya saja.

"Untuk syarat Wany dalam meneruskan karier seninya, saya mudah saja. Apa-apa yang dia akan buat atau dia tanya boleh buat ke tidak, selalunya saya akan tanya dia balik, kalau saya buat okey tak? Macam 'reverse psychology' sebab wanita memang selalu rasa dia yang betul kan?

Klik untuk gambar besar

"Apapun, syarat utama yang saya beritahu dia ialah labuhkan tudung. Itu paling utama. Untuk masak pula, zaman sekarang sudah berubah dan banyak kemudahan untuk mendapatkan makanan," tuturnya.

Dalam pada itu, ditanya juga apakah hidangan pertama sudah dimasak buat suaminya, Wany Hasrita berkata buat masa ini dia masih belum berkesempatan lagi kerana mereka mahu memberi fokus terhadap penganjuran majlis kesyukuran yang diadakan itu.

"Apabila urusan majlis sudah selesai, esok baharu saya akan fikir nak masak apa untuk suami. Apa-apapun, biar kami selesaikan segala urusan majlis ini dulu," katanya masih belum memutuskan destinasi bulan madu dan juga tidak merancang cahaya mata.

Pada Jumaat lalu, dengan dua kali lafaz Wany Hasrita selamat bergelar isteri kepada Mohd Al-Adib. Pasangan ini diijabkabulkan oleh bapa pengantin perempuan, Hasbullah Hassan dalam majlis yang dihadiri kira-kira 300 tetamu terdiri daripada keluarga kedua belah pihak, rakan terdekat dan media.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


YASMIN HANI TERUS BERIKHTIAR UBATI PENYAKIT EKZEMA ANAK KEDUA

Terus berikhtiar untuk mengubati penyakit ekzema yang dihidapi anak keduanya, Eissa Elzander Wong, 3, pengacara dan pelakon, Yasmin Hani berkata, walaupun penyakit dialami anaknya itu tidak seperti kanak-kanak lain, tetapi dia mengakui pernah berasa sangat sedih dan kecewa.

Enggan melayan perasaan sedihnya tanpa membuat apa-apa, dia nekad terus berikhtiar mengubati penyakit anaknya itu: "Bagi anak kecil yang menghidap ekzema, ibu bapa perlu menjaga emosi. Ini kerana kanak-kanak mengalami ekzema ini emosi mereka sangat mudah terganggu. Jadi, apabila mereka mengamuk, ibu bapa harus tenang".

Yasmin yang juga pengacara program Helo Doktor di TV3 berkata, ketenangan emosi ibu bapa sangat penting untuk membantu kanak-kanak yang menghidap ekzema mendapat terapi positif. Yasmin berkata, hatinya memang mudah tersentuh jika berbicara mengenai kesihatan kanak-kanak.

Klik untuk gambar besar

Katanya, pendidikan dan penjagaan kebersihan harus diutamakan ibu bapa sebagai langkah untuk membantu anak-anak yang mengalami masalah kesihatan. Menurutnya, penjagaan pemakanan sangat penting kepada ibu bapa yang memiliki anak menghidap ekzema.

Hani mendirikan rumah tangga dengan ahli perniagaan dan pemuzik Shaarin Razali pada 2011 dan dikurniakan dua anak. Selain Eissa, anak sulung pasangan itu Noah Ismail Wong kini berusia enam tahun.

www.myartis.com / Sumber & foto: Harian Metro, Instagram Yasmin Hani & Shaarin Razali

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TAK RASA RALAT" - ALTIMET TETAP BERPEGANG PADA PRINSIP

Sebelum ini, penyanyi rap Altimet, 39, menegaskan dirinya tidak akan beraksi pada malam kemuncak, Anugerah Juara Lagu ke-33 (AJL33) biarpun lagu dendangannya, 'Bunga' mara ke pentas akhir acara berprestij itu.

Altimet memberitahu, dia sudah memilih penyanyi yang akan menggantikan dirinya pada malam kemuncak yang akan disiarkan secara langsung oleh TV3 dari Axiata Arena, Bukit Jalil, Februari depan.

Menurutnya, dia memang sudah membuat perancangan itu sejak membuat keputusan untuk berhenti menyanyi dan langsung tidak rasa ralat lagunya dinyanyikan orang lain.

"Ada tiga kemungkinan sebaik lagu ini masuk Muzik Muzik itu masuk separuh akhir, tak masuk, ataupun masuk peringkat akhir. Saya sudah bersedia dengan kemungkinan itu dan membuat perancangan mengenainya.

"Keputusan ini sejajar dengan kenyataan yang dikeluarkan sebelum ini iaitu saya tidak akan menyanyi lagi selepas usia genap 40 tahun pada 27 November (Selasa ini).

Klik untuk gambar besar

"Saya tak rasa ralat jika orang lain yang menyanyikan lagu Bunga. Ini adalah atas kehendak saya sendiri dan dibuat dengan persetujuan produksi.

"Saya sudah memilih penyanyi yang bakal menggantikan saya. Nama mereka hanya akan diumumkan pada acara promosi AJL33 kelak," katanya.

Altimet yang juga bekas anggota kumpulan Teh Tarik Crew berkata, dia tidak akan tunduk dengan desakan yang mahukan dirinya menyanyi pada malam itu.

"Kalau saya beri kelonggaran untuk AJL33, akan ada permintaan lain pula. Ini adalah janji yang saya buat ketika menghasilkan album. Saya kena buat sehabis baik untuk tempoh 10 tahun ini, selepas itu, saya perlu buat benda lain.

"Jadi, saya kena tunaikan janji saya. Sewaktu mulakan karier solo pada 2008, saya berjanji untuk menyanyi 10 tahun saja. Kecuali kalau mak saya suruh nyanyi dan tak nyanyi, saya masuk neraka," tegasnya.

Mengenai calon pengganti pada AJL33, Altimet atau nama penuhnya, Syed Ahmad Syed Abdul Rahman Alhadad yakin penyanyi terbabit mampu mendendangkan 'Bunga' dengan baik.

"Daripada segi konsep persembahan, kami akan bincang bersama. Saya letak sepenuh keyakinan kepada mereka. Apa yang penting, mereka kena bawa aura sendiri di pentas," ujar pemenang kategori Persembahan Terbaik AJL32 ini.

'Bunga' hasil ciptaan Omar K dan John Jeevasingam, dipetik daripada album Altimet berjudul Air yang menemui peminat, April lalu.

Altimet beraksi pada sesi kedua separuh akhir Muzik-Muzik 33 (SFMM33) di Sri Pentas 2, Plaza Alam Sentral, Shah Alam, Jumaat lalu.

www.myartis.com / Sumber: Berita Harian & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA LAYAN SAJA ALIFF SYUKRI TU... TAK PERLU SERIUS SANGAT" - SITI NURHALIZA AKUI HANYA BERGURAU ISU 'PENYANYI NOMBOR 1'

"Mungkin saya rasa ini lebih kepada hiburan dan bergurau senda. Saya pun melayan saja Datuk Aliff Syukri tu.Saya tahu dia pun sebenarnya saja. Tak perlu kita ambil serius sangat. Peminat pula janganlah bergaduh. Kita ni memang bergurau begitulah. Saya percaya peminat sayapun faham apa yang diguraukan ini.

"Jadi cool, chill!" ujar penyanyi Datuk Seri Siti Nurhaliza yang mengulas mengenai kenyataan viralusahawan sensasi, Datuk Seri Aliff Syukri yang melabelkan dirinya adalah 'penyanyi nombor satu Malaysia' yang kemudiannya 'dipersetujui' oleh Siti sendiri menerusi ruangan komen dan sesi siaran langsung media sosial beliau.

Dalam pada itu, Siti atau nama penuhnya Siti Nurhaliza Tarudin, juga menyifatkan gelaran yang diberikan peminat perlu diselarikan dengan hasil kerja yang terbaik.

"Sebetulnya, saya tak adalah dalam hati saya nak orang bagi saya gelaran nombor satu atau apa pun. Bagi saya gelaran itu tak kemana pun, yang penting kerja-kerja kita.

Klik untuk gambar besar

"Kita buat yang terbaik, selagi orang suka selagi itu kita boleh kekal dalam industri ini. Itu yang lebih penting. Saya patut bersyukur banyaklah, sebab peminat menghargai saya. Saya harap biarlah ia kekal,orang menghargai saya dengan sesuatu yang baik dan positif.

"Saya tak naklah orang ingat saya dengan perkara tidak elok. Yang baik itu Alhamdulillah. Harap begitulah seterus-seterusnya," katanya yang merendah diri, selain terharu dengan sokongan serta penghargaan peminatnya hingga kini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DIA PUN SOLO & USIANYA MUDA DARIPADA SAYA" - EZLYNN AKUI RAPAT DENGAN SESEORANG

"Ya, saya sedang berkawan dengan seseorang. Dia bukanlah VIP, dia orang biasa saja. Masih saling mengenali dia dan keluarganya. Dia pun solo dan usianya beberapa tahun lebih muda daripada saya.

"Bagi saya, dia seorang yang matang dan memahami. Kami bertemu ketika kerap bermain badminton sebelum Perintah Kawalan Pergerakan (PKP) sebelum ini. Apa yang boleh dikongsikan setakat ini, kami berkawan.

"Saya berserah, jika Allah kata itulah jodoh saya, saya terima," kata penyanyi Ezlynn yang mengakui sedang berkawan rapat dengan seorang lelaki bukan Melayu sejak lebih setahun lalu.

Ezlynn atau nama sebenarnya Azline Ariffin, 39, berkata, dia selesa berkawan dengan lelaki itu kerana sikapnya yang memahami dan berfikiran matang.

Klik untuk gambar besar

Ditanya sejauh mana keinginannya untuk kembali bergelar isteri selepas berpisah dengan bekas suami yang juga pengurusnya ketika itu, Ezlynn mengakui bukan mudah untuk kembali membina perhubungan baru.

"Percubaan untuk mengakhiri zaman solo itu ada, cuma bila ia tidak menjadi membuatkan saya sedar sebenarnya kalau bergelar janda dalam tempoh lama, situasi itu menjadi agak sukar untuk memulakan perhubungan baru.

"Apabila sudah tahu apa yang hati kita ingini dan bila sudah tahu apa kelemahan seseorang lelaki itu, kalau anda berada di tempat saya, mungkin anda tidak akan beri si dia peluang kedua atau ketiga lagi.

"Kalau buat silap sekali, 'bye-bye' lah. Jadi perkara itu sukar buat saya sebab kita sudah tahu apa yang kita mahukan dalam perhubungan" ujarnya.

Ezlynn yang bercerai dengan bekas suami, Adam Fahmy pada Oktober 2017 dan tidak dikurniakan cahaya mata itu berkata, dia selesa dengan keadaannya sekarang kerana dia boleh hidup sendiri dan tidak menyusahkan orang lain.

"Kalau lelaki datang nak buatkan kita gembira tak apalah, tapi kalau datang nak memeningkan atau menyusahkan, tidak payah. Kalau ada yang boleh menggembirakan saya, Insya-Allah saya terimanya dengan hati terbuka," tuturnya.

www.myartis.com / Sumber & foto: Berita Harian & Instagram Ezlynn

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BOLEH TANGGUNG SAYA & KELUARGA..." - BELLA BERANG DIHINA, DITUDUH TAK JAGA EDAH

Didakwa dirinya tidak menjaga edah selepas bercerai dengan bekas suami yang juga penyanyi dan pelakon, Aliff Aziz pada 16 Mei lalu, Bella Astillah atau nama sebenarnya Dayang Nabellah Awang Astillah, 25,  telah menyelar sikap warganet dan berkata, tindakannya keluar bekerja adalah bagi mencari rezeki dan menyara hidup bersama anak, Mohamad Ayden Adrean, 2.

"Saya tidak jaga edah? Kalau awak boleh tanggung saya bersama keluarga, membelikan susu dan lampin pakai buang Ayden, okeylah. Saya boleh duduk rumah berkabung, tapi awak kena 'masukkan' saya duit boleh? Mesti tak boleh kan? Sejujurnya saya keluar bekerja kerana ini adalah rezeki anak.

"Alhamdulillah, Allah berikan rezeki tak putus buat anak Ayden. Bukan bermaksud saya tak pandai jaga edah. Saya masih ada mak dan ayah yang tolong tengokkan saya. Saya juga bukan bergembira atau 'enjoy' saja, tapi saya mahu sara anak. Sebab kalau saya tak bekerja dan buat apa-apa, awak bukan nak tolong saya pun," katanya.

Klik untuk gambar besar

Menerusi video dimuatnaik di laman Instagram (IG) Stories itu semalam, Bella yang muncul dengan lagu raya Jom Raya bersama usahawan terkenal, Datuk Seri Aliff Syukri berkata, semua kerja yang dibuat selepas bercerai itu sudah termaktub dalam kontrak.

"Sebelum terjadi apa-apa (cerai), saya sudah menandatangani kontrak dengan mana-mana IG Shop. Jadi saya kena teruskan kerja. Takkan disebabkan perceraian, tiga bulan saya tak boleh promo? Jadi tak adil untuk mereka," ujarnya.

Menerusi satu lagi status yang dimuat naik, Bella memberi amaran keras terhadap individu terbabit supaya tidak lagi memberikan komen keterlaluan terhadap diri dan keluarganya: "Jika kamu tidak berhenti juga, kami akan ambil tindakan".

Dalam satu perkongsian, Bella yang mempunyai seorang anak lelaki bernama Ayden Adrean kini berusia dua tahun hasil perkahwinannya dengan Aliff pada 9 September 2016 itu turut mendedahkan individu yang memburukkan dirinya di media sosial. dan tidak akan teragak-agak untuk mengambil tindakan undang-undang jika perkara ini berterusan.

"This girl is really something. Dengki dan sakit hari betul dengan saya dan keluar. Tak habis-habis mahu condemned, sis you tiada kerja lain ke selain jaga tepi kain saya. Jaga your family ke, bersedekah ke, tak habis-habis," tulisnya.

www.myartis.com / Sumber: Harian Metro & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIKAH SENYAP - 'ISTERI KEDUA' ADI PUTRA ENGGAN KOMEN

"Saya memohon maaf. Saya tidak boleh komen apa-apa mengenai perkara ini," demikian kata wanita yang didakwa telah menjadi 'isteri kedua' pelakon Adi Putra ketika dihubungi media.

Dia yang diminta mengesahkan atau menidakkan perkahwinan tersebut, bagaimanapun enggan mengulas mengenai berita yang tersebar luas itu.

Malah wanita berusia 33 tahun turut berkata yang dia masih belum bersedia untuk memberikan sebarang kenyataan ketika ini.

Ibu tunggal anak satu yang dikenali sebagai Norshahida Zolkifly itu dihubungi Harian Metro menerusi aplikasi Whatsapp. Dia juga merupakan rakan kongsi perniagaan Adi.

Untuk info, baru-baru ini hangat diperkatakan mengenai pernikahan kali kedua Adi Putra apabila gambar pernikahan mereka dikongsi menerusi aplikasi WhatsApp.

Terdahulu, usaha untuk menghubungi Adi Putra bagi mengesahkan pernikahan itu turut gagal apabila telefon bimbitnya tidak dijawab.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"TERIMA HATI TERBUKA.. SELAGI TAK ROSAK PERIUK NASI & NAMA KELUARGA" - SITI NORDIANA

"Saya mesti kuat menggalas status ibu tunggal. Belum masanya untuk saya memikirkan soal kahwin secara serius. Ini kerana ia memerlukan kita bersedia dalam aspek fizikal dan mental. Saya sering berdoa kepada Allah untuk menjauhkan diri ini daripada lelaki yang bukan jodoh saya. Insya-Allah, apabila sampai masanya, tibalah jodoh saya. Sekarang, fokus saya adalah anak dan kerjaya seni," tutur penyanyi dan pelakon, Siti Nordiana yang mengaku belum masanya dia memikirkan soal berkahwin meskipun sudah sembilan tahun mengharungi hidup sebagai ibu tunggal.

Siti Nordiana yang mesra disapa Nana memberitahu, dia lebih banyak memikirkan karier dan tanggungjawab membesarkan anak lelaki, Mohammad Rayyan Nakhaie, 11, yang bakal meniti alam remaja. Nana mengaku ada jejaka yang menyatakan hasrat untuk berkenalan: "Memang ada pihak menyatakan hasrat untuk berkenalan. Namun, tumpuan saya kembali kepada kerjaya dan membesarkan anak".

Penyanyi yang popular dengan lagu duet 'Satukan Rasa' bersama Khai Bahar itu mengaku gusar dengan penerimaan keluarga bakal mentua berhubung status dirinya, andai bertemu jejaka pilihan hati. Tambahnya, sebagai wanita matang, dia tidak boleh ambil mudah soal cinta kerana banyak hati perlu dijaga.

"Saya tidak ralat biarpun status menjadi bualan hangat. Ini kerana saya menerima dengan hati terbuka. Selagi apa yang disiarkan atau diperkatakan tidak merosakkan periuk nasi dan nama baik keluarga, saya baik-baik sahaja. Lagipun kita sebagai manusia tidak dapat menutup mulut individu lain. Jika ada yang meninggalkan aura negatif dan sebagainya, saya akan 'block' (sekat). Lebih senang agar tidak menjejaskan minda," kata Nana yang popular dengan lagu 'Terus Mencintai' dan  pernah mendirikan rumah tangga dengan pelakon, Allahyarham Faizal Yusof pada 2006, namun bercerai tiga tahun kemudian.

Klik untuk gambar besar

www.myartis.com / Sumber & foto: Berita Harian & Instagram Siti Nordiana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERLIBAT KEMALANGAN - AWI RAFAEL SELAMAT DIBEDAH

"Alhamdulillah ok.. baru bangun. Thanks kawan2/friends for e concern. Yst night otw studio, tiba2 ada kereta masuk lane & langgar motor. Terbang atas bonnet dia. Banyak terlintas dlm fikiran, time itu. Ingatkan dh #gameover. Yg penting now Selamat, rest dulu ok," ujar Awi Rafael.

Untuk info, kemalangan tersebut berlaku malam kelmarin di Kota Damansara yang melibatkan sebuah kereta dan motorsikal yang ditungganginya. Ketika itu, Awi sedang dalam perjalanan ke studio.

Bagaimanapun, Awi terselamat dan mengalami sedikit kecederaan terutama kakinya yang terseret oleh kereta berkenaan yang memerlukan pembedahan segera.

"Tonight is e gig launch of #HeyOrangKita at @thebeemy.. I'm afraid I can't join you guys. Received doctor's orders to rest fully & a call from my boss @darrenchoy1 from Warner, to rest and not work too much this time round. Awi harapkan yg terbaik," kata Awi melalui IGnya selepas pembedahan.

Foto: Awi IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


KONGSI VIDEO CALL & AYAT-AYAT 'ROMANTIS' - FASHA KINI DILAMUN CINTA?

Siapa yang mengikuti perkembangan Fasha Sandha, pasti mengetahui bahawa hati pelakon itu sejak kebelakangan ini agak 'berbunga'.

Bermula dengan memuatnaik surat terbuka buat bakal suami, ramai yang bertanya adakah beliau sudah bertemu dengan teman istimewa?

Terbaru, Fasha menarik perhatian ramai lagi dan di gosipkan sedang dilamun cinta apabila memuatnaik satu 'screenshot' panggilan video bersama seorang jejaka di Insta Stories beliau.

Klik untuk gambar besar

Walaupun menutup wajah jejaka tersebut, Fasha dilihat menulis ayat-ayat yang penuh romantis berbunyi: "You make me happy when skies are gray. Please don’t take my sunshine away".

Kalau Fasha bercinta pun apa salahnya, beliau juga sudah lama bergelar janda. Setiap manusia di dunia ini pasti ingin mencintai dan dicintai.

Semoga Fasha dipertemukan dengan jejaka yang ikhlas menyayanginya dan semoga bahagia selalu disamping insan tercinta.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SEMPENA TAHUN BARU 2021 - FATTAH & FAZURA AKHIRNYA KONGSI WAJAH ANAK

Setelah sekian lama peminat menanti-nantikan iaitu lebih dua bulan, akhirnya pasangan pelakon Fattah Amin dan Nur Fazura berkongsi wajah puteri sulung mereka, Nur Fatima Aisya, sempena meraikan tahun baru 2021.

Wajah Fatima yang dilahirkan pada 2 Oktober lalu di sebuah pusat perubatan swasta di ibu kota itu dikongsikan menerusi akaun Instagram kedua-dua selebriti ini.

Dalam foto itu, Fatima yang didukung Fazura kelihatan comel menggayakan persalinan gaun berenda putih serta bertopi: "Selamat Tahun Baharu 2021. Salam sayang, Fattah, Fazura dan Fatima," kata pasangan tersebut.

Klik untuk gambar besar

Perkongsian yang ditunggu-tunggu itu ternyata menggembirakan peminat termasuk rakan artis yang memuji wajah comel Fatima.

"MasyaAllah... comel sangat! Semoga Fatima membesar dengan sihat, cerdas, kuat dan sempurna. Moga jadi anak solehah. - "Nak... wajahmu mix daddy and mommy. Terus bahagia kalian bertiga sampai ke syurga," tulis beberapa netizen.

Untuk makluman, Fazura dan Fattah berkahwin pada 27 November 2017 selepas menjalinkan hubungan cinta ketika sama-sama menjayakan drama bersiri 'Hero Seorang Cinderella'.

www.myartis.com / Sumber & foto: mStar & Instagram @fattzuralovelife, Nur Fazura & Fattah Amin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


28 GAMBAR & VIDEO - SEKITAR 'BOLLYWOOD NIGHT' MARSHA & SHAIFUL

Gambar-gambar sekitar 'Bollywood Night' Marsha Milan Londoh dan Mohamed Shaiful Nizam Mohamed Ismail yang diadakan semalam.

Enjoyzzz...!!

Klik link dibawah ini untuk tonton video

VIDEO 1

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TERIMA KEJUTAN - ISTERI HAQIEM RUSLI HAMPIR MENANGIS BERTEMU 'KEMBARNYA'

"Surprise from my sayang @haqiemrusli98_ :’) gembira tak terkata dapat videocall dengan my favourites kak @haniszalikha & abang @hairulazreen

"(nak nangis tapi cover sebab malu dengan kak hanisss😭)," tulis Anis Sofea yang berkongsikan video dimana suaminya, penyanyi dan komposer, Haqiem Rusli membuat kejutan untuknya dengan menghubungi 'kembarnya', pelakon Hanis Zalikha menerusi panggilan video.

Menerusi perkongsian tersebut, Sofea mengakui terkejut dan seperti hendak menangis apabila melihat Hanis dan suami yang juga pelakon, Hairul Azreen melalui panggilan video.

Ketika berbual, Haqiem dan Sofea juga sempat menjemput pasangan itu untuk datang singgah ke kedai makan mereka.

Sekitar tahun 2019, Anis pernah tular di laman Twitter apabila wajahnya dikatakan mirip aktres tersebut. Selepas mendirikan rumah tangga, Sofea sering menjadi perhatian ramai dek wajah itu.

Klik untuk gambar besar

KLIK VIDEO DIBAWAH UNTUK TONTON

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SYANIE SELAMAT BERNIKAH KALI KETIGA - KESUNGGUHAN SUAMI PIKAT HATINYA

Alhamdulillah... tahniah kami ucapkan kepada pelakon dan pelawak, Syanie Hisham, 47, apabila dia kini telah pun selamat diijabkabulkan dengan jejaka pilihan hati, Zahiril Hafiz Mohammed Nor, 41, di Jabatan Agama Islam Wilayah Persekutuan kira-kira jam 9 pagi tadi, selepas setahun berkenalan.

Dalam majlis serba ringkas mengikut prosedur operasi standard (SOP) ditetapkan, hanya mas kahwin diberikan dan tiada wang hantaran seperti disediakan. Majlis akad nikah disaksikan bapa, adik perempuan Syanie dan abang pengantin lelaki.

"Tiada wang hantaran disediakan. Sebaliknya, mas kahwin dalam bentuk gelang emas. Syanie hanya menyarungkan cincin ke jari manis suami sebagai tanda termeterai ikatan. Alhamdulillah, majlis berlangsung sempurna seadanya," katanya.

Syanie memberitahu dia dan suaminya yang merupakan perunding kewangan berhasrat untuk mengadakan majlis pada Ahad ini namun terpaksa ditunda susulan PKP.

Klik untuk gambar besar

"Dengan pelaksanaan Perintah Kawalan Pergerakan (PKP), kami terpaksa menunda majlis resepsi. Mungkin bulan hadapan kami anjurkan," jelas Syanie yang juga merupakan ahli perniagaan.

Syanie yang sudah dua kali berdepan kegagalan rumah tangga itu akui bukan mudah untuk membuka hati menerima lamaran hati, namun kesungguhan suami memikat hatinya.

Syanie berkata, Jun tahun lalu, Zahril menyuarakan isi hati kepada ibu yang juga penerbit filem, Ruhanie Abd Rahman, untuk memperisterikannya.

"Namun, kejujuran dan keikhlasan Zahiril membuka hati saya untuk kembali menikmati kemanisan ini. Jika diikutkan, Zahiril mula mendekati saya sejak tiga tahun lalu.

"Ketika itu, saya fikir, belum masanya mencari pengganti. Pengajaran lalu mematangkan saya. Namun, sejak setahun lalu, dia bersungguh-sungguh mahu 'memancing' saya," ujarnya.

"Sikap budiman Zahril menjadi antara sebab hati saya tersentuh. Dia lelaki pertama berani beritahu ibu dia mahu berkahwin dengan saya," ujarnya.

Syanie yang hidup solo lima tahun itu mengaku Zahril berstatus duda namun tidak memiliki anak: "Mungkin masing-masing tahu kehidupan lampau, jadi kami mudah serasi atau 'klik'," tuturnya.

Untuk makluman, Syanie yang pernah menyertai musim kedua program realiti, MasterChef Selebriti itu pernah berkahwin pada 1996 dan bercerai pada 2002. Manakala perkahwinan kedua pula pada 2014, namun berpisah dua tahun kemudian.

www.myartis.com / Sumber & foto: Berita Harian, Instagram TheLane.my & #shzhmn

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NETIZEN PERSOAL SERING TAMPIL SEKSI JADI MODEL HIJAB - INI JAWAB NORA DANISH

Pelakon Nora Danish, 39, baru-baru ini dipilih sebagai model untuk mempromosikan sebuah jenama tudung terkenal iaitu MINAZ bagi kempen terbaharu mereka.

Meskipun belum dilancarkan secara rasmi, namun Nora telah menerima kritikan segelintir netizen yang mempersoalkan pelakon itu sering tampil dengan imej seksi dan menganggap tidak sesuai membawa imej berhijab.

Sebelum ini, Nora kerap dikecam netizen gara-gara berpakaian seksi ketika sedang bercuti dan memuat naik foto menampakkan susuk badan di laman sosial.

Nora atau nama sebenarnya Nora Mohd Danish Hanif yang sudah terbiasa dengan kecaman itu bagaimanapun melihat ia secara positif dan berharap satu hari nanti akan terbuka hati untuk bertudung.

Klik untuk gambar besar

"Menjayakan kempen tudung itu atau sebaliknya, saya percaya itu rezeki. Saya percaya buat sesuatu yang baik termasuk menjayakan jenama yang memerlukan pemakaian tudung ini tidak pernah ada salahnya.

"Mungkin suatu hari nanti, siapa tahu akan dibukakan hati saya ke arah itu (bertudung). Semua ini sama seperti kita mendoakan sesuatu yang diharapkan.

"Ini juga bukan kali pertama saya ditawarkan tugasan mempromosikan jenama tudung. Jadi saya sudah terbiasa dengan situasi sebegitu.

"Kecaman demi kecaman itu lumrah kehidupan manusia. Ia boleh terjadi bukan saja kepada artis tetapi semua golongan termasuk pendakwah dan ahli politik," katanya.

Dalam pada itu, Nora turut menganggap seksi itu subjektif, selain tetap mengucapkan terima kasih kepada netizen yang sentiasa memberi komen membina kepadannya.

"Bagi saya seksi atau sebaliknya, ia terletak atau bergantung kepada mata yang memandangnya. Kalau baik yang dilihatnya, maka baiklah jadinya.

"Kalau gatal pandangannya, maka gatallah. Yang penting, saya hanya ingin menjadi diri sendiri. Tetapi, saya nak ucap terima kasih kepada netizen yang memberi komen membina.

"Saya sayang anda semua. Insya-Allah, doa baik-baik. Bagi kelompok netizen yang tahu dan asyik nak kecam saja, hentikanlah. Perbuatan buli siber tidak baik sebenarnya," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEKITAR MAJLIS BERBUKA HOTEL FEDERAL & AQUILA EMAS

Satu majlis berbuka puasa yang dianjurkan secara bersama oleh Hotel Federal dan Aquila Emas telah diadakan semalam bertempat di Hotel Federal, Kuala Lumpur.

Antara agenda yang mahu diketengahkan dalam majlis tersebut ialah memperkenalkan menu 'Cita Rasa Malaysia Buffet Dinner' dan juga artis-artis di bawah naungan Aquila Emas seperti Zizan Nin, Rizal Ayub, Juliana Ibrahim dan ramai lagi.

Klik untuk imej besar...

Menurut Pengurus Besar Hotel tersebut, Simon Leong, beliau merasa yakin bahawa Hotel Federal telah menyajikan masakan terbaik untuk juadah berbuka puasa memandangkan hotel tersebut telah banyak memenangi anugerah.

"Ini adalah salah satu khidmat sosial kami kepada pihak yang memerlukan contohnya Pusat Jagaan Nur El-Amin. Dengan bekerjasama bersama Aquila Emas, kami dapat memberikan sesuatu yang sukar dilupakan oleh anak-anak Yatim ini demi semangat satu Malaysia," ujarnya.

Sementara bagi Pengarah Urusan Aquila Emas, Syarizan Md Isa, majlis yang diadakan katanya dapat mengeratkan silaturahim antara media, artis dan jemputan istimewa iaitu anak-anak yatim daripada Pusat Jagaan Nur El-Amin.

Untuk maklumat, selain majlis berbuka, selepas solat Maghrib jemputan turut dihiburkan dengan nyanyian artis-artis Aquila Emas.

JUADAH 'CITA RASA MALAYSIA
BUFFET DINNER' HOTEL FEDERAL


TOLAK TAWARAN BERLAKON - ZIANA ZAIN MAHU FOKUS PADA ANAK

Impian peminat ingin melihat Ziana Zain berlakon nampaknya buat masa ini agak tipis kerana penyanyi tersebut mahu menumpukan perhatian pada keluarga, nyanyian dan bisnes tudungnya.

Menyentuh soal keluarga, seperti mana yang kita semua sedia maklum, dia amat mengambil berat soal anak-anaknya.

"Anak-anak sedang membesar, menuju ke fasa remaja yang kita semua tahu, menjaga anak meningkat remaja ini bukan mudah. Jadinya, komitmen terhadap dunia seni, terpaksa dikurangkan demi memberi perhatian pada keluarga.

Klik untuk gambar besar

"Tawaran berlakon itu ada, termasuklah daripada Datuk Yusof Haslam sendiri, tapi saya terpaksa tolak dengan cara baik kerana takut tidak boleh memberi komitmen.

"Saya mahu melihat anak-anak membesar di depan mata. Lalu, saya perlu pantau apa yang mereka buat, contohnya dalam soal melibatkan media sosial.

"Anak-anak tidak minat main dan tidak ada akaun Instagram, FB dan sebagainya. Cuma mereka main games atas talian saja.

Itu pun, saya tanya juga permainan apa yang mereka mainkan. Bimbang nanti mereka buat yang bukan-bukan," jelas Ziana yang turut memasang impian untuk melancarkan album baru setelah sekian lama tidak muncul dengan album solo.

Sumber: Media Hiburan

Foto: Ziana Zain IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


JAWI AKAN TAHAN IRA KAZAR?

Umum sedia maklum sebelum ini wanita yang didakwa mengganggu rumah tangga pelakon Puteri Sarah dan suaminya yang juga pengarah, Syamsul Yusof iaitu Ira Kazar telah dipanggil Jabatan Agama Islam Wilayah Persekutuan (Jawi). Pengarah Jawi, Datuk Mohd Ajib Ismail mengesahkan Ira hadir memberi keterangan berhubung gangguan orang ketiga dalam rumah tangga.

Terkini, Ira difahamkan akan ditahan Jabatan Agama Islam Wilayah Persekutuan (Jawi). Menurut sumber Harian Metro, tindakan itu dibuat selepas Ira yang juga anak kepada pelakon veteran Kazar itu dipanggil bagi membantu siasatan berhubung tindakan saman yang difailkan Puteri Sarah di Mahkamah Sesyen Kuala Lumpur dan dua aduan di pejabat agama terhadap wanita itu pada 18 Ogos lalu.

Ira disiasat berdasarkan Seksyen 38 Akta Kesalahan Jenayah Syariah (Wilayah-Wilayah Persekutuan) 1997. Ia berkaitan menghasut suami atau isteri supaya bercerai atau mengabaikan kewajipan.

Klik untuk gambar besar

Ia membabitkan mana-mana orang yang menghasut, memaksa atau memujuk mana-mana orang lelaki atau orang perempuan supaya bercerai atau mengabaikan kewajipan dan tanggungjawabnya sebagai suami atau isteri adalah melakukan suatu kesalahan.

Jika disabit kesalahan boleh didenda tidak melebihi RM5,000 atau dipenjarakan selama tempoh tidak melebihi tiga tahun atau kedua-duanya.

Sementara itu, usaha media mendapatkan kenyataan daripada pihak Jawi tidak berjaya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKHIRNYA USTAZ EBIT LEW HENTI BERSEDIH - BERI BANTUAN SEMULA MASA PKP

Jika sebelum ini Ustaz Ebit Lew amat sedih hingga menangis apabila terpaksa membuat keputusan untuk berhenti memberi bantuan kepada pihak yang memerlukan gara-gara dipanggil pihak polis selepas menerima aduan daripada individu yang dengki, terkini dia kembali meneruskan kerja amalnya.

Semuanya kembali jernih selepas diberi kebenaran oleh pihak polis untuk bergerak dalam tempoh Perintah Kawalan Pergerakan (PKP). Pihak polis sebenarnya hanya melakukan tugas mengikut undang-undang selepas menerima laporan terbabit.

"Menangis lagi di Baling Kedah. Dah 2 hari tak tidur bila dapat berita tentang keluarga suami isteri dan 4 orang anak masih kecil-kecil dah setahun tinggal disini. Dalam pondok atau khemah. Sedihnya. Selepas sahur terus ke sini. Jauh dari orang dan dalam kebun getah. Tak lepas kereta saya. Kena jalan kaki. Banyak nyamuk. Tandas tiada air. Air hujan jer. Setahun macam manalah yer anak baik tinggal disini. Ya Allah maafkanlah saya. Ampunkan dosa diri saya.

"Sebelum hadir mereka kata ada ketua masyarakat disini hadir semalam dan janji akan beri rumah. Tolong buat rumah tapi selepas PKP nanti. Tapi tuler mesti lambat lagikan ustaz. Syukur Alhamdulillah. Terima kaseh yb dan masyarakat setempat yang banyak membantu mereka. Semua badan ada hantar makanan dan sekolah pun beri percuma pada mereka makanan disekolah. Terima kaseh semua.

Klik untuk gambar besar

"Bagi saya sehari mereka disini adalah dosa buat saya yang tidur lena. Makan sedap. Rumah saya besar dan kenderaan macam-macam. Anak kecil ini penuh nyamuk. Mereka anak yang baik. Senyum jer bahagia. Anak-anak ini anak yang baik sangat. Comel. Cemerlang pelajaran dan sukan.
Baik jer beradab sangat.

"Allahuakbar. Adik main dekat mana. Dekat sinilah ustaz. Allahuakbar. Saya nak masuk pun takut. Dia main 4 beradik. Yang besar darjah 5 perempuan. Saya kata jom pindah rumah saya akan cari rumah sewa boleh duduk sampai bila-bila saya bayar. Jika ada kerajaan buatkan rumah boleh pindah sana. Sehari adik disini buat saya tak boleh tidur. Sedih sangat rasa. Rasa bersalah.

"Doakan saya tengah cari rumah sewa sementara untuk mereka," demikian kongsi Ustaz Ebit Lew selepas aktif kembali membantu sebuah kelarga di Kedah.

Harapan kita, moga selepas ini tiada lagi pihak yang kononnya pandai agama, ahli politik atau yang merah mata membuat fitnah baru pada Ustaz Ebit yang disayangi ramai ini.

Bak kata netizen, kalau tak mampu untuk membantu orang yang susah, baik duduk diam-diam sahaja. Tak ditu?

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IKMAL AMRY ULAS 'JATUH SAHAM': "ADA UNFOLLOW SEJAK PERTUNANGAN DIKONGSI"

Selamat melangsungkan pertunangan dengan pilihan hatinya, Najla dua hari lalu iaitu pada hari raya ketiga, pelakon dan model Ikmal Amry ketika ditanya tentang 'jatuh saham' itu berkata yang dia kekal positif dan yakin kebanyakan peminatnya berasa senang melihat hubungan mereka berdua.

"Kalau nak cakap tentang jatuh saham, saya pun sudah kerap kongsi gambar bersama Najla sebelum ini, apa yang saya lihat, kebanyakan peminat menerima hubungan kami dengan baik. Najla pun ada berkongsi gambar bersama saya di akaun media sosial miliknya, saya rasa semuanya baik-baik sahaja dan tiada apa yang berubah," ujarnya.

Bagaimanapun, Ikmal turut menyedari ada peminat yang bertindak untuk berhenti mengikutinya (unfollow) di laman sosial selepas berkongsi foto pertunangan. Difahamkan, perkenalan Ikmal dan Najla hampir memasuki tahun yang keempat.

Klik untuk gambar besar

"Pada masa yang sama, saya sedar ada juga pengikut di media sosial bertindak untuk unfollow saya sejak gambar pertunangan saya dikongsi. Tidak mengapa, saya terima sebaiknya, lagipun pertunangan dan perancangan untuk berkahwin adalah satu proses kehidupan seseorang manusia," katanya lagi.

Tahniah diucapkan, semoga segala perancangan mereka mengakhiri zaman bujang dipermudahkan oleh Allah SWT.

www.myartis.com / Sumber & foto: Astro Gempak, Instagram Ikmal Amry & Najla

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PRIMADONA AZEAN IRDAWATY KEMBALI KE RAHMATULLAH

Setelah berjuang sedaya upaya melawan penyakit kanser payu dara (tumor dan lymphedema), akhirnya primadona filem Melayu, Azean Irdawaty, 63, tahun meninggal dunia semalam pada kira-kira jam 8.30 malam di Pusat Perubatan Universiti Malaya (PPUM), Petaling Jaya, Selangor.

Allahyarhamah merupakan pelakon 'airmata' dan mula mencipta nama sebagai penyanyi pada era 70an dan namanya meledak di layar perak akhir 70an setelah membintangi filem Esok Masih Ada arahan Tan Sri Jins Shamsuddin.

Azean memenangi dua trofi Pelakon Wanita Terbaik di Festival Filem Malaysia pada tahun 1980 menerusi filem Esok Masih Ada dan Langit Petang pada tahun 1982.

Filem terakhir lakonan Azean ialah berjudul Talentime pada tahun 2009 yang juga filem terakhir arahan Allahyarhamah Yasmin Ahmad.

Untuk makluman, Allahyarhamah meninggalkan suami, Khairil Anwar Z.M Rashidi dan tiga orang anak, Khaeryll Benjamin, Elza Irdalynna dan Inessa Irdayanty.

Takziah diucapkan dan Al-Fatihah.


'LYLA AMINA' - NAMA ADIK LARA ALANA

Akhirnya pasangan Awal Ashaari dan Scha Alyahya mendedahkan nama anak perempuan kedua mereka selepas hampir sebulan dilahirkan iaitu pada 12 Februari lalu.

Berkongsi secara eksklusif dalam program 'Schawal Baby Boom' yang ditayangkan hari ini, Awal dan Scha telah memilih pilihan kakak Lara Alana iaitu 'Lyla Amina' untuk diberikan kepada adiknya.

Untuk makluman, Awal dan Scha mendirikan rumah tangga pada 4 Mei 2012 dan dikurniakan dua cahaya mata perempuan. Anak sulung pasangan ini bernama Lara Alana bakal genap usia 7 tahun pada 22 Julai nanti.

Tahniah sekali lagi kami ucapkan kepada pasangan ini. Semoga Lyla terus membesar dengan sihat.

Klik untuk gambar besar

www.myartis.com / Sumber & foto: Instagram @majalahpama, Scha Alyahya & Awal Ashaari

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WAJAH MACAM KOREA LEBIH DIMINATI, BERBANDING WAJAH PECAH RUMAH, JANTAN - ROSYAM NOR

"Pada hari ini, wajah-wajah yang berbentuk Korea itu diminati dan fesyen sekarang tak sama macam waktu saya dahulu. Zaman dahulu, muka 'pecah rumah' macam saya boleh jadi hero dan sebab itulah nampak muka jantan.

"Zaman sekarang orang tak berminat dengan wajah macam saya kerana pemikiran mereka telah dijajah oleh pengaruh Korea," itulah ujar pelakon dan penerbit, Datuk Rosyam Nor yang berpendapat ketika ini penonton Malaysia sudah tidak berminat dengan pelakon berwajah sepertinya.

Jelas Rosyam, kemunculan hero berwajah 'jambu' dan kurang 'jantan' adalah disebabkan peredaran trend semasa penonton yang terpengaruh dengan drama-drama dari Korea Selatan.

Klik untuk gambar besar

Kata-kata Rosyam itu adalah bagi mengulas mengenai kenyataan pelakon Faizal Hussien yang mengakui industri seni tanah air kini kekurangan pelakon lelaki yang memiliki sifat kejantanan. Menurut Faizal, zaman sekarang lebih ramai pelakon 'adik-adik' berbeza ketika zamannya.

Sementara itu, mengulas isu rungutan segelintir pelakon yang menganggap stesen televisyen berlaku tidak adil apabila hanya mengambil hero yang mempunyai 1 juta pengikut Instagram, Rosyam berkata, ia syarat yang diletakkan oleh penyiar Over-The-Top (OTT). Sebaliknya, kata pelakon filem 'KL Gangster' ini, stesen TV tempatan masih mementingkan bakat daripada populariti pelakon tersebut.

"Ramai yang tersalah tafsir perkara itu termasuk penggiat seni, penerbit dan artis-artis yang menyalahkan stesen TV tempatan. Sebenarnya itu adalah permintaan daripada OTT platform seperti Netflix, WeTV, iQIYI kerana pemilik dia duduk di luar negara, mereka tak kenal pun artis Malaysia.

"Kalau staf yang berada di sini nak submit nama artis untuk kelulusan contohnya di China atau Amerika Syarikat, mereka nak tengoklah siapa artis ini... kalau betul artis itu popular paling tidak pun mesti ada satu juta pengikut. Akhirnya apabila perkara ini kecoh sehingga penggiat seni terus menyalahkan stesen TV tempatan tanpa usul periksa.

"Stesen TV tempatan sebenarnya membantu industri, saya sendiri ambil pelakon baru yang followers baru 200 pengikut untuk jadi hero. Saya harap selepas ini kita kaji dahulu apa isu sebenar sebelum membuat sebarang kenyataan," tuturnya kepada mStar.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAMA MENYEPI - SHAHIR BERSAMA ERRA HIBURKAN PESAKIT MENTAL

Selepas beberapa bulan hilang dari radar industri hiburan selepas tamatnya pentas akhir AF Megastar Oktober lalu, penyanyi Shahir dilihat muncul membuat persembahan di hadapan pesakit mental.

Shahir tidak keseorangan apabila ditemani pelakon terkenal Erra Fazira bagi bersama menghiburkan pesakit-pesakit di wad psikiatri dan Pusat Kesihatan Mental (Mentari) Hospital Selayang.

Pasangan tersebut menyertai kunjungan Persatuan Sokongan dan Kesedaran Penyakit Mental (Miasa) sempena sambutan Hari Raya Aidilfitri pada 27 Jun lalu.

Menerusi satu video yang dimuatnaik agensi Badan Bukan Kerajaan itu, kedua-dua selebriti berkenaan menghabiskan masa dengan beramah mesra dan menyampaikan beberapa buah lagu raya kepada pesakit-pesakit di wad berkenaan.

Erra tampil anggun dengan berbaju kurung berwarna hijau, manakala Shahir berjaket hitam.

Klik untuk gambar besar

Dalam satu kenyataan di laman sosial, pihak Mentari mengucapkan terima kasih kepada Erra dan Shahir yang sudi meluangkan masa bersama mereka.

"Kami amat bertuah pada tahun ini menerima kunjungan daripada pihak Miasa Malaysia bagi meraikan hari raya bersama pesakit-pesakit pada 27hb Jun yang lepas.

"Pihak Mentari mewakili seluruh Jabatan Psikiatri Hospital Selayang mengucapkan jutaan terima kasih kepada Miasa kerana sudi meluangkan masa bersama-sama pesakit di wad psikiatri.

"Para pesakit kami amat gembira menerima kunjungan artis terkenal tanah air iaitu Erra Fazira dan Shahir.

"Terukir di wajah mereka senyuman yang ikhlas apabila dapat bersama-sama mendendangkan lagu raya serta menerima hadiah daripada Miasa.

"Semoga segala usaha murni pihak MIASA dalam memberi kesedaran tentang masalah mental dipermudahkan serta diberkati," tulisnya.

Erra dan Shahir selama ini digosipkan sedang bercinta namun hubungan itu masih lagi menjadi tanda tanya.

Dalam pada itu, Erra tidak menafikan Shahir ada berkunjung ke rumahnya untuk beraya pada awal Syawal lalu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TUNANG DEDAH PUTUS 31 MAC LALU: "ISU BERSAMA WANITA LAIN ITU BIARLAH SYAZWAN JELASKAN"

"Saya tahu banyak pihak yang tertanya tentang kepastian dari artikel ini. Saya dan Syazwan Zulkifly telah memutuskan tali pertunangan pada 31 March 2020. Saya sendiri telah memulangkan cincin merisik dan bertunang kepada Syazwan sendiri. Dan hal ini cuma diketahui oleh pihak keluarga sahaja.

"Apa yang berlaku antara saya dan Syazwan... saya anggap sudah tak ada jodoh dan biarlah kami sahaja yang tahu punca perpisahan ini," demikian kata tunang kepada pelakon Syazwan Zulkifly iaitu Sya Zulkifli yang mengesahkan ikatan pertunangan mereka telah berakhir pada hujung Mac lalu.

Menurut Sya atau nama sebenar Syawariah Zulkifli, 32, punca perpisahan mereka itu hanya diketahui keluarga dan menganggap tiada jodoh untuk mereka meneruskan perkahwinan. Bersama kapsyen tersebut, dia turut memuatnaik paparan skrin laporan artikel gosip mengatakan hubungan pertunangannya dengan pelakon filem 'Juvana' itu telah berakhir.

Klik untuk gambar besar

Berita itu mula dihidu selepas aktor itu memuat naik foto mesra bersama wanita lain di laman sosial Instagram. Bagaimanapun, dia bertindak memadam foto berkenaan beberapa jam kemudian. Syazwan mengikat tali pertunangan dengan pramugari itu pada 2 September tahun lalu.

Dalam pada itu, Sya berkata dia enggan mengulas lanjut mengenai foto pelakon itu bersama wanita lain seperti yang tular di media sosial. Malah, dia mendoakan yang terbaik untuk bekas kekasihnya itu serta berterima kasih kepada keluarga yang sentiasa memberikan sokongan.

"Isu gambar Syazwan bersama wanita lain itu biarlah pihak Syazwan sendiri yang jelaskan. Saya doakan yang baik-baik sahaja untuk dia. Terima kasih kepada keluarga yang sentiasa ada dengan saya dan terima kasih juga kepada yang mendoakan saya," ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASIH DALAM PANTANG - FARHAN AF4 GAGAHI BUAT PERSEMBAHAN

Bekas bintang kelahiran Akademi Fantsia musin ke-4 (AF4), Farhan Azizan, 32, telah mengejutkan peminatnya apabila tampil menyanyi dalam satu acara di sebuah hotel, baru-baru ini.

Ini kerana, Farhan masih dalam tempoh berpantang selepas melahirkan anak sulungnya, Souffea Zulaeqha, pada 17 Mac lalu.

Farhan ketika dihubungi berkata, dia sudah mendapatkan nasihat doktor sebelum membuat persembahan itu.

Klik untuk gambar besar

"Selain sudah mendapat kebenaran daripada doktor yang merawat saya ketika bersalin, saya juga sudah lama berjanji dengan rakan yang menganjur program itu. Saya tetap menjaga pantang dengan berstokin dan pemakanan," jelasnya.

Menurut Farhan, penganjur turut menyediakan makanan yang boleh dimakannya memandangkan Farhan masih dalam tempoh berpantang.

"Saya bersalin melalui pembedahan dan saya berpantang dengan menggabungkan cara moden serta tradisional. Saya juga berurut tetapi tidaklah di sekitar perut.

"Menurut doktor, dalam masa 10 hari pembedahan itu akan pulih sebab itu saya gagahkan diri pergi ke majlis itu kerana tidak mahu menghampakan sahabat saya.

"Lagi pun saya bukannya melompat atau berlari, saya hanya berdiri sambil menyanyi. Menurut nasihat doktor, saya kena banyak berjalan untuk mengelakkan darah beku," katanya yang turut berkata akan kembali aktif bulan depan.

Ketika ini, Farhan sedang menjalani tempoh berpantang di rumah ibu bapanya di Pandan Indah, Ampang, di sini, dan minggu depan dia akan di rumah mentuanya di Kuantan, Pahang.

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


EMMA HAIRAN POST TIKTOK JADI TREND, POST BAB AGAMA DIKECAM 'MENUNJUK'

Pelakon Emma Maembong yang kini sedang menikmati saat bahagia bergelar isteri itu menerusi akaun Instagramnya baru-baru ini telah berkongsi sebuah video yang memaparkan dirinya yang baru selesai menunaikan solat jemaah bersama suami, Muhammad Shazli dan bapa mentuanya.

Menerusi posting yang sama, Emma meluahkan rasa hairan dengan sikap segelintir netizen yang suka mempertikaikan tindakan dan mengecam sesetengah pihak yang berkongsi hal mengenai amalan kebajikan dan keagamaan di media sosial. Pastinya sesiapa sahaja yang melakukan perkara itu akan dilabel sebagai seorang yang suka menunjuk.

Bagi Emma, tiada salahnya sekiranya seseorang individu itu berkongsi mengenai amalan baik yang dilakukan di media sosial kerana ia secara tidak langsung dapat menggalakkan orang ramai untuk melakukan perkara yang sama.

Klik untruk gambar besar

Menurut Emma atau nama sebenarnya Fatimah Rohani Ismail, 28, lagi, masyarakat kita sepatutnya lebih bersikap positif dan tidak melihat dari aspek negatif terhadap posting yang menggalakkan orang ramai ke arah kebaikan.

"#PleaseStayAtHome, sementara tunggu Isyak with my husband @shazli.a and ayah mentua. Pelik zaman sekarang, kalau post TikTok takpe jadi trend ramai-ramai-ramai akan ikut. Bila post bab agama mesti ada comment "nk tunjuk la tu" "nk perli2". Bagi Emma kalau benda baik kita buat boleh gerak kan hati org lain buat sekali apa salah nya?

"Kenapa bab agama je kene simpan diam-diam tak boleh war-war kan? So please jangan negative sangat. Ada org post sedekah pon kene kecam. Dengan tengok orang post sedekah buat kita tergerak hati nak sedekah sekali or teringat kan kita untuk sedekah kan bgus.

"Jangan bila org post agama je nk kecam. Lama-lama semua orang takot nak post. Last-last pasal agama semua dah senyap di IG. Hanya tinggal challenge-challenge yang merepek untuk di viral or menari-menari TikTok please always positive. #EmaNizers #EmmaMaembong @emanizers," ujarnya.

Perkongsian Emma itu kemudian menerima pelbagai respons dalam kalangan pengikutnya yang bersetuju dengan apa yang diperkatakan: "Betul, yelah asyik scroll Instagram je, elok juga ada orang ingatkan pasal solat. Kadang-kadang tak perasan dah masuk waktu solat. - "Betul tu Emma, abaikan sahaja pemikiran negatif dan sempit manusia," komen sebahagian netizen.

Betul juga kata Emma, tidak salah untuk memuatnaik sesuatu tentang amal kebajikan dan agama di media sosial. Bukannya hendak riak tetapi sama-sama mengajak orang lain untuk melakukan kebaikan.

www.myartis.com / Sumber & foto: Astro Gempak, Beautifulnara & Instagram Emma Maembong

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


18 GAMBAR - KELUARGA BAHAGIA ASHRAF MUSLIM

Bermula dengan kontroversi mengenai pernikahan bersama isteri kedua kemudian ditambah pula dengan pelbagai lagi rentetan cerita mengenai pasangan ini, kini apa yang terzahir melalui gambar oleh The Photolicius ini bagaikan bukti bahawa keluarga Ashraf Muslim kini semakin utuh.

Anak pertama keluarga ini ialah Sarah Ashraf dari perkahwinan Ashraf bersama Wan Sakinah. Kini, keluarga ini sedang menanti kelahiran anak kedua dan ketiga iaitu anak kedua dengan Wan Sakinah Ahmad Saburi, 31, dan anak pertama dengan Noor Dayana Lokman, 28.

Klik gambar untuk size besar

Malah, melalui komen daripada peminat juga ternyata mereka berkongsi kegembiraan atas berita tersebut.

Untuk info, usia kandungan Dayana kini empat bulan manakala Sakinah pula sedang sarat hamil lapan bulan.

Jom tengok!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


WAJAH ISTERI USOP TANPA 'MAKEUP' LEPAS BERSALIN DIKRITIK MACAM LEPAT LIAT

Semua sedia maklum mengenai isteri kepada penyanyi Usop iaitu Nur Fatihah yang telah selamat melahirkan bayi sulung lelaki semalam. Pasangan ini sepakat memilih nama Muhamad Saif Umar untuk putera mereka.

Berita gembira itu telah dikongsikan oleh Usop atau nama sebenarnya Muhammad Saiful Naim Muhammad Noor menerusi laman Instagram miliknya. Menerusi hantaran tersebut, penyanyi berusia 25 tahun itu telah memuat naik gambar isterinya sambil mendukung bayi mereka.

Dalam pada itu, Usop menerusi muat naik yang lain turut memohon maaf kerana menerima terlalu banyak komen dan kiriman mesej sehingga tidak menang tangan untuk membalasnya.

"Biasalah, baru nak jadi daddy, gabra la ya. Nanti Usop balas satu per satu nah thank you semua," tulis Usop.

Klik untuk gambar besar

Selain menerima ucapan tahniah, ada juga pengguna laman sosial yang mengkritik wajah isteri Usop yang dilihat tanpa sebarang 'makeup' selepas bersalin. Kata individu tersebut, wajah isteri Usop kelihatan macam lepat liat.

"Bukan lawa ke isteri dia ni, kenapa macam lepat liat muka dia," katanya.

Komen individu itu bagaimanapun telah menerima kecaman dimana rata-ratanya menjelaskan bahawa wanita hamil sememangnya akan mengalami perubahan hormon dan bentuk badan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KESIHATAN MENTAL MAKIN TERUK - SAKINAH MOHON MAAF, BAKAL PINDAH LUAR NEGARA

"Saya minta maaf sangat-sangat, saya nak anda semua faham yang kesihatan mental saya semakin teruk ketika ini. Sebab itu saya merancang untuk tidak tinggal di Malaysia dan saya akan berpindah ke luar negara selepas ini," demikianlah kata pelakon Sharifah Sakinah.

Adik kepada pelakon, pengacara dan penyampai radio Sharifah Shahirah atau Shiera itu memohon maaf selain memberitahu dia bakal meninggalkan tanah air dan berpindah ke luar negara tidak lama lagi. Ini kerana kata Sakinah, mentalnya ketika ini semakin teruk.

Seperti yang diketahui umum, Sakinah atau nama sebenarnya Sharifah Nurul Sakinah Syed Abu Bakar Al-Khaired menghidap penyakit 'Attention-Deficit Hyperactivity Disorder' atau ADHD.

Menerusi rakaman video rancangan bual bicara Hard2Heart yang dihoskan oleh Datuk Aznil Haji Nawawi, Sakinah menjelaskan status kesihatan kini agak teruk dan perlu menjalani rawatan khusus.

Klik untuk gambar besar

Sebelum ini, Sakinah memaklumkan akan berehat seketika daripada dunia lakonan kerana ingin memberi tumpuan kepada keluarganya selepas drama terakhir lakonannya, 'Aku Yang Kau Gelar Isteri' tamat pada Isnin lalu.

Sekadar informasi, Sakinah kini sudah mengikat tali pertunangan dengan jejaka kelahiran Sweden iaitu Michael Hansen pada tahun lalu dan akan berkahwin pada Mei depan.

Sebelum ini, Sakinah pernah mendirikan rumah tangga dengan juruterbang, Aliff Adha pada 28 Mac 2015 dan dikurniakan seorang cahaya mata, Anais Adha berusia 4 tahun. Bagaimanapun, Sakinah memaklumkan rumah tangganya bersama suami telah berakhir pada Mei lalu.

www.myartis.com / Sumber & foto: Media Hiburan & Instagram Sharifah Sakinah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAMBUT BIRTHDAY HARI INI - CAPRICE AKUI TAK PERNAH RASA KESUNYIAN SEPERTI INI

"Ini adalah hari yang paling sukar dalam hidup saya. Ini juga kali pertama kita beribadah dan berhijrah seorang diri di negara orang. Saya tidak pernah rasa kesunyian seperti ini... tapi rasa begitu dekat dengan Allah dalam tempoh lima hari sebelum ini," katanya menerusi muat naik di Instagram pada Ahad.

"Alhamdulillah atas segala yang sudah berlaku, InsyaAllah satu hari nanti semua ini akan menjadi logik kepada anda," itulah tulis penyanyi rap, Caprice apabila terpaksa meraikan sambutan ulang tahun kelahiran yang ke-33 seorang diri hari ini tanpa keluarga atau teman rapat.

Selepas kira-kira 32 hari Caprice meninggalkan Malaysia bagi menyertai misi kemanusiaan ke Gaza di Palestin, penyanyi rap itu kini mula diselubungi perasaan sunyi.

Klik untuk gambar besar

Untuk makluman, Caprice dilahirkan pada 25 Julai 1988. Tambah Caprice yang mula mencetuskan kontroversi sejak 16 Julai lalu berhubung cerita belakang tabir membabitkan personaliti dakwah Ebit Lew ketika di Palestin, dia tetap bersyukur dengan apa yang terjadi.

Caprice berangkat seorang diri ke Mesir pada 23 Jun lalu bagi mengikuti misi kemanusiaan ke Gaza, Palestin. Bagaimanapun hingga kini dia belum dibenarkan masuk ke wilayah bergolak itu.

Sehingga kini belum dapat dipastikan bila Caprice akan pulang ke tanah air selepas mengumumkan keputusan untuk terus berada di sana dan meneruskan misi seorang diri pada 20 Julai lalu. Nama Caprice terus hangat menjadi bualan ramai selepas Ebit melakukan sidang media bagi menjelaskan pelbagai tuduhan pada Khamis lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIHALAU SUAMI, MEREMPAT DI BENGKEL BUS MINI - 'MAK DARA' BUKUKAN KISAH HIDUP

Siapa sangka yang seorang isteri yang pernah di halau bersama anak-anaknya hingga merempat dan terpaksa tidur di bengkel bus mini, kini merupakan usahawan berjaya di Malaysia.

Rahsia tersebut telah didedahkan oleh Pengarah Urusan Jamu Mak Dara (JMD) Sdn Bhd, SM Gadaffi Syed Ali, anak kepada Ibu Halimah sendiri melalui bukunya 'Rahsia Ibu Halimah' yang dilancarkan di Saloma Bistro oleh Tengku Puan Laksamana Perlis, Datuk Paduka Sharifah Hishmah Shahabudin.

Menurut Gadaffi, semuanya bermula apabila luahan hatinya menerusi status di laman sosial Instagram menarik minat seorang penulis novel iaitu bekas wartawan Normala Hamzah. Selanjutnya, tercetuslah idea untuk mereka menulis buku tentang kisah hidup keluarganya itu.

"Akhir tahun lalu saya mengalami sedikit tekanan dan mula memuat naik gambar dan status di Instagram sebagai cara meluahkan perasaan.

"Saya tidak pernah merancang pun untuk menghasilkan buku ini dan tidak sangka pula ia menjadi perhatian seorang penulis dan dia menawarkan untuk menulis buku tentang kisah saya berdasarkan status Instagram saya," ujarnya ketika ditemui myartis di majlis pelancaran tersebut.

Dalam majlis berkenaan, Pengasas Jamu Mak Dara, iaitu Ibu Halimah turut hadir memberikan sokongan kepada Gadaffi termasuk memberi kejutan hari lahir anaknya.

"Buku itu memaparkan dua buah cerita dalam sebuah buku berkisarkan pengalaman saya dan ibu.

"Saya banyak berkongsi cabaran dan halangan sejak kecil sebelum berjaya sebagai ahli perniagaan termasuklah kisah-kisah sedihnya dalam hidup.

"Mungkin ramai tidak tahu saya pernah bergaul dengan penagih dadah, pelacur, peminum arak dan sebagainya tetapi Alhamdulillah atas kuasa Allah saya tidak berakhir seperti itu.

"Apa yang saya ingin tekankan adalah untuk memberi inspirasi dan pengajaran kepada masyarakat tentang apa yang saya lalui dari kecil sehingga sekarang," tambahnya.

"Sementara kisah ibu saya pula bagaimanapun berbeza dan ibu saya lebih banyak berkongsi tentang cinta dan kesetiaan seorang wanita terhadap suaminya.Banyak yang ibu saya lalui dan dia adalah seorang wanita yang paling cekal," ujarnya lagi.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"PANGGIL I BAHLOL, MIDDLE FINGER" - DIANA DANIELLE BENGANG

"Malaysians tolong buang sikap suka main redah bila memandu, kesedaran sivik please. Saya nak nasihat pada laki bini yang sama-sama tak ada adab dan menyusahkan orang, bila jalan satu hala dan sempit tolong bijakkan otak dan jangan melawan arus.

"Kau menyusahkan orang dan kau paksa lalu tepi, kau ingat orang nak lalu tepi kereta kau dekat jalan yang memang sempit kalau ada tergores kereta semata-mata nak bagi kau yang degil jalan, kau nak bayar ke? Semestinya tidak.

"Kenapa nak susahkan orang, kenapa tak ada adab. Lelaki yang mungkin suami dia datang dan panggil saya bahlol bila saya enggan bagi laluan kereta dia sebab jalan sempit.

Klik untuk gambar besar

"Tak ada segan malu panggil orang bahlol siap tunjuk middle finger (jari tengah)," kata pelakon Datin Diana Danielle yang meluahkan hatinya berhubung sikap kurang beradab pemandu tersebut.

Dalam muatnaik tersebut, isteri kepada pelakon Datuk Farid Kamil ini berang dengan sikap penting diri seorang pengguna jalan raya yang dianggapnya telah menyusahkan pemandu lain dan turut menceritakan kejadian yang berlaku kepadanya baru-baru ini.

Perkongsian aktres berusia 26 tahun itu menerima hampir 70,000 tanda suka dan lebih 200 komen. Rata-rata pengikut meluahkan pendapat yang sama dan meminta masyarakat Malaysia mengubah sikap dan lebih bertolak-ansur di jalan raya.

www.myartis.com / Sumber: mStar & Instagram Diana Danielle

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAHKAN HAMIL 4 BULAN ANAK PERTAMA - AYDA JEBAT DEDAH HAMPIR KEGUGURAN

Penyanyi dan pelakon Ayda Jebat bakal bergelar ibu tidak lama lagi apabila mengesahkan dirinya kini sedang hamil anak pertama, selepas hampir empat bulan mendirikan rumah tangga dengan pilihan hati, pengacara Nabil Mahir.

Berita gembira tersebut diumumkan Ayda atau nama sebenarnya Nur Suhada Jebat, 29, ketika ditemui pada majlis Iftar Bersama Ayda Jebat & Nabil Mahir di Hotel The Majestic, Kuala Lumpur sebentar tadi.

Jelas Ayda, dia mengambil sedikit masa untuk mengesahkan kehamilannya biarpun sebelum ini berita tersebut didedahkan oleh pihak lain terlebih dahulu.

Klik untuk gambar besar

"Ramai yang tahu saya bekerja dengan banyak jenama. Jadi saya memang memerlukan sedikit masa untuk umumkan kepada mereka supaya urusan kerja seperti penggambaran iklan dapat disusun semula.

"Tapi tidak sangka, berita yang keluar tiba-tiba tempoh hari dibuat tanpa meminta izin daripada kami. Jadi apa yang berlaku sebelum ini, jadikan iktibar kalau tuan punya badan tidak izinkan, kena tahu apa kesan yang boleh berlaku," katanya.

Tambah pelantun lagu 'Parah Parah' itu, akibat berita tersebut, dia hampir keguguran kerana terlalu sibuk bekerja demi mengejar jadual padat dengan jenama yang menggunakannya sebagai duta.

"Saya bekerja lebih masa selepas berita tersebut keluar sehingga hampir keguguran. Saya dimasukkan ke wad kecemasan kerana terlalu tertekan. Malah usia kandungan saya juga masih belum cukup kuat ketika itu," ujarnya.

Ayda dijangka melahirkan anak sulungnya pada Oktober depan: "Alhamdulillah, semoga semuanya dipermudahkan. Mohon semua mendoakan yang baik-baik," tuturnya dipetik sebagai berkata kepada Kosmo.

Untuk makluman, Ayda dan Nabil mendirikan rumah tangga pada 1 Januari lalu selepas mengikat pertunangan secara dalam talian pada 28 April tahun lalu ketika pelaksanaan Perintah Kawalan Pergerakan (PKP).

www.myartis.com / Sumber: Instagram Ayda Jebat & Nabil Mahir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AKAN KONGSI BERITA GEMBIRA, MUNGKIN SELEPAS BERSALIN" - FASHA AKUI FOBIA

"Selepas mengalami keguguran tempoh hari saya akui fobia untuk berkongsi mengenai berita kehamilan. Cukuplah anak saya terkesan dengan apa yang berlaku sebelum ini. Saya tidak lagi mahu membuatkan mereka berasa hampa. Saya juga tidak mahu mengiyakan atau menafikan mengenai perkara itu.

"Cuma, saya mengharapkan doa yang baik-baik daripada anda semua," ujar pelakon Fasha Sandh yang enggan mengesahkan atau menafikan berita yang mendakwa dirinya kini kembali hamil sebaliknya meminta semua pihak mendoakan yang baik-baik untuknya.

Fasha, 35, berkata, insiden keguguran yang dialami beberapa bulan lalu benar-benar memberi kesan kepada dirinya hingga fobia untuk berkongsi perkhabaran berita kehamilan. Menurut Fasha, pengalaman dilalui benar-benar memberi pengajaran kepada dirinya dan disebabkan itu dia hanya akan berkongsi pada waktu yang dianggap sesuai: "Apabila sudah sampai waktu yang sesuai saya tetap akan berkongsi berita gembira ini, tetapi mungkin selepas bersalin nanti".

Klik untuk gambar besar

Terdahulu timbul desas-desus mengatakan isteri kepada pelakon, Aidil Aziz, 32, itu kembali hamil apabila beberapa gambar dimuat naik di laman Instagram aktres terbabit menampakkan bentuk perutnya yang semakin membesar.

Bagaimanapun, sehingga kini Fasha masih mengunci mulut walaupun ramai yang menginginkan kesahihan mengenai perkara berkenaan di ruangan komen laman sosialnya. Fasha mendirikan rumah tangga dengan Aidil pada Mac lalu. Ia adalah perkahwinan kedua buat Fasha itu.

Menerusi perkahwinan pertamanya, pelakon filem 'Blok 404' itu dikurniakan dua anak, Putra Rayfal Ramli, 6, dan Putri Raysha Jemyma, 4. Pada 10 Jun lalu, Fasha menerusi perkongsian di Instagramnya mengumumkan dirinya mengalami keguguran. Sebelum itu, pada 21 Mei, dia mendedahkan sedang berbadan dua.

www.myartis.com / Sumber & foto: Harian Metro & Instagram Fasha Sandha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IZREEN TERUK DIKECAM - NETIZEN MAHU BOIKOT MAJALAH URTV

Biarpun isu poligami ini halal di sisi agama... namun di Malaysia, ia memang agak panas untuk dibincangkan dan merupakan satu isu yang dikira sensitif oleh kaum wanita.

Justeru, apabila majalah tempatan terkenal URTV menampilkan pelakon Izreen Azminda dan penyanyi Adira Suhaimi sebagai penghias muka hadapan untuk tema 'Naluri Isteri Nombor 2', Instagram majalah itu 'diserang' segelintir netizen.

Terdapat netizen mempersoalkan tujuan majalah itu mengangkat nama wanita yang memusnahkan kebahagiaan orang lain. Kerana geram, ada juga ingin memboikot enggan membeli majalah itu lagi.

Biarpun begitu, pihak URTV sempat membalas dengan mengatakan yang netizen tidak berhak menghukum orang lain.

Klik untuk gambar besar

Bagaimanapun, majalah itu tetap dihentam dengan kecaman bertalu-talu. Ada juga yang masih membangkitkan tindakan Izreen bernikah secara rahsia tanpa pegetahuan isteri pertama dulu.

Kalau lihat pada ruangan komen, nama Izreen lebih hangat diperkatakan berbanding Adira. Malah kenyataan Izreen sebelum ini berkenaan 'extend masjid' juga disebut dalam krtikan pedas mereka.

Untuk makluman, Izreen, 32, telah berkahwin dengan pemuzik Gegar Vaganza, Ude Wahid, 29, sebagai isteri kedua tanpa diketahui isteri pertamanya, Intan Liana Azman, 32, seorang surirumah.

Izreen mempunyai seorang anak lelaki hasil perkahwinan terdahulu manakala Ude dan Intan mempunyai dia orang anak lelaki.

www.myartis.com / Sumber: Beautifunara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SEDANG KENALI SESEORANG - EIZLAN YUSOF BERSEDIA BERGELAR SUAMI LAGI

Pernah berdepan kegagalan rumah tangga sekitar tahun 2015 bersama bekas isteri iaitu Vie Shantie Harun, pelakon, penerbit dan usahawan, Datuk Eizlan Yusof, 46, mengakui bahawa dirinya kini lebih bersikap terbuka untuk menerima kehadiran dan mengenali seseorang secara serius.

"Pada peringkat awal perceraian, memang tidak pernah terdetik di minda saya untuk mencari pengganti. Saya selesa meneruskan kehidupan sendiri.

Klik untuk gambar besar

"Bagaimanapun setelah masa berlalu saya berasa tidak salah sekiranya ada seseorang mengisi kekosongan di hati. Setelah hampir dua tahun hidup solo, saya kini lebih bersikap terbuka untuk menerima kehadiran dan mengenali seseorang secara serius.

"Saya mengakui telah membuka pintu hati mengenali wanita lain untuk dijadikan sebagai isteri tetapi buat masa sekarang tidak ada apa yang boleh dikongsikan.

"Insya-Allah, sekiranya telah sampai masa yang sesuai saya akan kongsikan khabar gembira bersama peminat. Memang saya sedang mengenali seseorang tetapi tidak secara serius kerana kami hanya berkawan. Jika ada berita baik kelak saya akan beritahu anda semua," kata bapa kepada tiga orang cahaya mata.

Untuk rekod, Eizlan berkahwin dengan Vie Santie pada 7 Julai 2007 sebelum bercerai pada tahun 2015. Hasil perkahwinan itu, mereka telah dikurniakan tiga cahaya mata iaitu Vie Zaara, 8, Zareef Yusof, 6, dan Vie Zaalia, 2 tahun.

Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SIBUK DENGAN GV - AWEERA TAK JADIKAN SEBAGAI PENGHALANG SERTAI MISI BANTUAN BANJIR

"Alhamdulillah, walaupun saya agak sibuk dengan Gegar Vaganza itu bukan penghalang untuk saya bersama-sama menghulurkan bantuan kepada sahabat-sahabat kita yang terkesan. Saya dan team Projek Jalinan Kasih dimaklumkan penduduk, yang mereka masih belum mendapat bantuan mencukupi.

"Mereka masih memerlukan barangan penting seperti dapur dan perkakas untuk memasak dan kami sedaya upaya akan cuba memenuhi keperluan mereka setakat mana yang termampu," ujar penyanyi Aweera yang tidak menjadikan kesibukan dengan program realiti Gegar Vaganza musim kelapan (GV8) sebagai penghalang buatnya untuk turun menjayakan misi bantuan banjir.

Pada Isnin lalu, Aweera mengagihkan sumbangan kepada mangsa banjir di Kampung Sri Tanjung, Dengkil bersama kumpulan sukarelawan Projek Jalinan Kasih 6.0. Menurut Aweera mereka berjaya mengutip lebih RM4,000 hasil sumbangan kelab peminat Aweera termasuk orang ramai. Selain wang tunai, mereka turut menerima barangan keperluan seperti telekung, al-Quran dan lampin pakai buang.

"Hasil wang tunai yang kami terima digunakan untuk membeli bekalan makanan, barangan elektrik, banta, selimut dan lain-lain barang keperluan," katanya.

Dalam pada itu, Aweera turut mengucapkan terima kasih kepada semua pihak terlibat secara langsung dan tidak langsung dalam menjayakan misi tersebut.

"Pertama sekali saya ingin mengucapkan terima kasih kepada semua sukarelawan dan penyumbang yang sudi membantu team Projek Jalinan Kasih 6.0 dalam menjayakan misi bantuan pasca banjir ini. Special thanks to Puan Yaya dan Murni dari @myniq.resources kerana sudi sponsor 4x4 untuk kami membawa semua barang-barang sumbangan.

"Also thank you to team #projekjalinankasih @aweerians_armyfc kerana sudi untuk berkolaborasi dengan saya untuk Misi Bantuan Pasca Banjir Projek Jalinan Kasih X Aweera. Kepada yang sponsor makanan dan minuman, terima kasih banyak-banyak dan semoga rezeki anda melimpah ruah," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ERRA FAZIRA DAN HARLEY DAVIDSON...

Jika Fauziah Latiff, Linda Onn dan Maznah Zolkefli meminati motosikal berkuasa tinggi, kini giliran Erra Fazira pula untuk memiliki motosikal tersebut. Apa tidaknya, dengar khabar Erra baru saja membeli sebuah Harley Davidson VRSCDX Night Rod Special beberapa hari lalu.
 Lebih hebat lagi, enjin motorsikal tersebut adalah liquid cooled Revolution 1,250cc unit, 60-degree V-Twin, built in kolaborasi dengan Porsche. Dengan berat 289kg, sudah tentu agak sukar bagi wanita untuk mengendalikannya... namun Erra dilihat mampu mengendalikan motorsikal tersebut dengan tenang.
 Dalam hal ini, Erra sememangnya sudah berbakat menunggang sejak dahulu lagi ketika berlakon disamping Awie melalui filem Tragedi Oktober. Oleh itu, sudah pasti kebolehannya Erra memberi kelebihan pada dirinya berbanding wanita lain. Cayalah Erra...!!
  Klik untuk imej besar...              .


16 FOTO & VIDEO: SEKALI LAFAZ - FASHA SANDHA & AIDIL AZIZ KINI SUAMI ISTERI

Alhamdulillah... tahniah kami ucapkan kepada pasangan selebriti, Fasha Sandha dan Aidil Aziz yang telah selamat disatukan sebagai suami isteri dengan sekali lafaz dalam satu majlis pernikahan yang diadakan di Masjid Tuanku Syed Putra Jamalullail, Kangar, Perlis sekitar pukul 8.45 pagi.

Pada majlis itu yang turut disiarkan secara langsung menerusi laman Facebook TV3 Malaysia dan telah berkongsi video akad nikah di IG TV3, Aidil menyerahkan mas kahwin sebanyak RM300 kepada Fasha manakala wang hantaran dirahsiakan jumlahnya.

Manakala, majlis resepsi di belah keluarga pengantin lelaki pula akan diadakan di kampung halaman Aidil yang terletak di Rembau, Negeri Sembilan pada April ini.

Klik untuk gambar besar

Ini merupakan perkahwinan pertama untuk Aidil dan kedua untuk Fasha. Untuk rekod, Fasha dan Aidil terlebih dahulu mengikat tali pertunangan pada 18 November tahun lalu di Ampang, Selangor.

Sebelum ini, Fasha pernah berkahwin dengan Rizal Ashram Ramli pada 27 April 2012 dan bercerai pada 20 Januari 2016. Hasil perkahwinan, mereka mempunyai dua orang anak, Putra Rayfal Ramli, 5 dan Putri Raysha Jemaima, 4.

Pastinya ramai peminat setia Fasha dan Aidil tidak sabar mahu menantikan majlis perkahwinan mereka.

www.myartis.com / Sumber, foto & video: mStar, Astro Gempak & Instagram TV3

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS BERCERAI, DUIT A.AIDA PULA KENA KEBAS RM200,000

Lepas sahaja kontroversi perceraian, tiba-tiba produser Datuk A.Aida berdepan pula kontroversi baru apabila kerugian sebanyak RM200,000 kes kecurian.

“Saya tidak boleh komen banyak tapi memang betul. Saya sudah melakukan laporan polis. Sekarang ini dalam penyiasatan. Saya serahkan semuanya kepada pihak polis untuk siasatan,” kata A.Aida yang menyedari kehilangan wang tersebut sebaik pulang bercuti dari Mesir 1 Mac lalu.

Namun bila ditanya media apakah ia ada melibatkan bekas suaminya, Ariff Aziz, A. Aida enggan memberikan komen.

"Jumlah kehilangan adalah sebanyak RM200, 000 dan transaksi wang dilakukan sebanyak dua kali.

"Tiada komen lanjut dan saya serahkan segalanya kepada polis untuk melakukan siasatan,” ujarnya dipetik sebagai berkata.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MEREKA RASA BIASA JADIKAN FIZIKAL SEBAGAI HIBURAN, SICK!!" - QUE HAIDAR

"Baca komen-komen mereka buat saya mual. Perkara macam inilah yang buat saya rasa jijik. Kata-kata manusia yang sibuk menghitung kelainan orang lain, menjadikan ianya normal tanpa sedar mereka menunjukkan macam mana didikkan parents mereka.

"Mereka rasa ianya biasa, menjadikan fizikal sesama kita sebagai hiburan, SICK!!," demikian tulis pelakon Que Haidar yang meluahkan rasa kecewa dengan sikap segelintir netizen yang seolah-olah tidak beradab ketika cuba memberikan komen dan pandangan mereka di media sosial.

Menurut suami kepada Linda Jasmine, lebih menyedihkan apabila komen tersebut menyentuh hal mengaitkan fizikal seseorang untuk dijadikan sebagai bahan jenaka. Dalam entri berkenaan, Que turut berkongsi beberapa paparan tangkap layar (screeshot) seorang wanita yang menerima komen berbaur hinaan ketika cuba melakukan video solekan.

Jelas bapa dua cahaya mata perempuan itu lagi, tindakan mereka sedemikian kemungkinan boleh terjadi apabila dipengaruhi dengan apa yang dipertontonkan mereka di televisyen. Justeru katanya, sebagai penggiat seni, hal sebegini jugalah yang perlu ditekankan dalam memastikan hal berkaitan body shaming tidak dijadikan sebagai satu kebiasaan dalam memberi hiburan kepada orang ramai.

Klik untuk gambar besar

"Apa-apa yang berbentuk body shaming, racist memang tak patut kita normalkan. Antara penyumbang untuk mereka rasa perkara ini ok bila mereka tonton perkara ini dikaca TV/rancangan hiburan.

"Jadi tanggungjawab kita besar dengan pengaruh yang kita ada, hidangkanlah pengaruh yang baik-baik. Kita sesama kita hanya perlu jadi lebih baik. Kita tak perlu untuk ke Universiti untuk belajar lebih beradab. Untuk adik ni, abang doakan semoga awak terus berjaya dalam apa-apa pun yang awak buat. InsyAllah ramai yang sokong awak," katanya lagi.

Terdahulu, video solekan seorang wanita cuba melakukan tutorial solekan menjadi bahan jenaka segelintir netizen apabila cuba mempersendakan bentuk fizikal.

www.myartis.com / Sumber & foto: Astro Gempak & Instagram Que Haidar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GUNA SIMPANAN, TAK MAHU BERHUTANG - HAFIZ ZAINAL LABUR RM500,000 BUKA KLINIK GIGI

"Jika nak bergantung dengan kerjaya sebagai seorang penyanyi sahaja memang terkesan, jadi saya buka klinik sebagai punca pendapatan. Saya dah pasang impian nak buka klinik semasa sejak 10 tahun lalu. Ini masa terbaik untuk saya kejar semula impian itu.

"Saya buka klinik dengan kawan sekelas saya di universiti. Saya tak pernah buat bisnes jadi ini cabaran baharu bagi saya," ujar penyanyi baharu yang juga bekas peserta Big Stage 2020, Hafiz Zainal.

Keadaan pandemik Covid-19 yang melanda seluruh dunia menjejaskan langkah Hafiz untuk mencari rezeki dalam bidang itu. Bagi mencari punca pendapatan baharu, Hafiz yang juga seorang doktor gigi tekad melaburkan RM500,000 bagi membuka sebuah klinik pergigian Toothsuite Dantal bersama seorang rakannya.

Dalam pada itu Hafiz berkata, dia tidak membuat pinjaman bank untuk memulakan perniagaan itu sebaliknya menggunakan wang simpanan peribadi masing-masing.

"Alhamdulillah saya buka klinik tak gunakan apa-apa loan, saya tak nak berhutang banyak untuk perniagaan ni. Saya masih belajar dalam bisnes ini sebab tu saya takut nak buat pinjaman, Sekurang-kurangnya jika perniagaan tidak berjalan lancar saya tidak berhutang," katanya.

Klik untuk gambar besar

Biarpun masih kekurangan pelanggan akibat Perintah Kawalan Pergerakan (PKP) 3.0, Hafiz percaya ia bukan satu alasan untuk dia berputus asa. Hafiz berkata, dia juga sudah merancang strategi sebagai usaha bagi menarik pelanggan ke klinik berkenaan.

"Saya, memang ada terfikir nak tunggu keadaan okay baru nak buka klinik tapi saya dah setkan strategi, kena usaha dulu dan tak nak berikan alasan.

"Sebenarnya saya risau juga buka klinik time PKP ini, ini adalah pelaburan yang sangat besar. Saya yakin insyaAllah akan survive bergantung kepada rezeki.

"Alhamdulillah masih dibenarkan beroperasi sebab termasuk dalam kategori essential service tapi dengan jumlah pelanggan yang terhad, " jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KASIH & SAYANG AKAN SENTIASA MENANG" - DIPERLEKEH AZWAN ALI, NAIM DANIEL DIPUJI SENTIASA HORMAT

Semua mengetahui mengenai selebriti Azwan Ali atau lebih dikenali sebagai Diva AA yang menyuarakan pendapatnya yang kurang enak didengar terhadap Naim Daniel pada awal tahun ketika penyanyi itu muncul juara dalam pertandingan Juara Lagu.

Namun perkara tersebut dijawap dengan penuh berhemah oleh pelakon dan penyanyi muda berbakat besar ini dalam satu muat naik di Instagram miliknya.

Ketika itu Twitter dan Instagram menjadi tempat 'berperang' antara peminat Naim dan Diva AA. Akhirnya, Diva AA tampil memberikan penjelasan mengenai kenyataannya terhadap Naim.

Terbaru di Instagram milik Naim, dia memuat naik kembali segala keratan yang berlaku, termasuklah video dia bersama Diva AA yang turut mempromosikan sedikit single terbaru yang bakal keluar daripada Naim yang bertajuk 'Purnama'.

Klik untuk gambar besar

"Kasih dan sayang akan sentiasa menang," ringkas sahaja kapsyen yang ditulis oleh Naim pada video tersebut.

Ramai netizen yang memuji sifat dan sikap Naim yang sentiasa menghormati orang lain biarpun pada awalnya dia dikatakan diperlekeh oleh Diva AA.

Ketika ini Naim dalam persediaan untuk mengeluarkan single terbarunya yang berjudul 'Purnama' selepas berkolaborasi bersama dengan pemain gitar handalan Malaysia, Man Kidal dalam lagu 'Sembah'.

www.myartis.com / Sumber & foto: Astro Gempak & Instagram Naim Daniel

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CAPRICE DITEGUR SHARNAAZ: "JANGAN JADI PERANGAI BUDAK-BUDAK LA MAT"

"Orang sedang tengok anda di sana, tak perlu nak cipta gelombang tertentu seperti nak dedahkan sesuatu yang besar... apa masalahnya brother? Anda adalah orang yang baik, mungkin wujud isu mental kerana apa yang anda lihat di sana tak seperti yang dibayangkan.

"Saya kenal anda, memang ada benda yang anda cakap pakai otak... tapi sekarang anda buat perkara yang buatkan kami hilang rasa hormat, jangan buat benda mcm ni. Ada cara nak selesaikan, sebelum ni orang pandang tinggi pada anda. Tapi sekarang ni orang nampak anda bergaduh sesama sndiri... gaduh dengan team Ebit.

"Jangan jadi perangai budak-budak la mat! Kita dah besar, kita ni mewakili negara dan Islam. Tolonglah selesaikan secara senyap, buat cara baik dan uruskan dengan betul tapi jangan cetuskan kontroversi yang tak sepatutnya," ujar pelakon Sharnaaz Ahmad yang tampil menegur penyanyi rap Caprice berhubung kenyataan terhadap Ustaz Ebit Lew.

Kekecohan yang ditimbulkan Caprice tentang cerita belakang tabir membabitkan personaliti dakwah itu di Gaza cukup mengejutkan banyak pihak. Rata-rata masih celaru dengan apa yang berlaku namun jelas tindakan Caprice atau Ariz Ramli, 33, itu mencetuskan pelbagai tanda tanya mengenai misi bantuan kemanusiaan mereka di bumi Palestin.

Klik untuk gambar besar

Sharnaaz, 36, antara yang kecewa dengan perbalahan membabitkan dua tokoh berkenaan. Sharnaaz berkata demikian ketika menyertai sesi Instagram live bersama Caprice pada tengah malam Jumaat.

Terdahulu Caprice mencetuskan kontroversi dengan mendedahkan tegurannya terhadap Ebit selepas dia menerima rungutan daripada rakyat Gaza tentang cara pendakwah berkenaan menghulurkan bantuan.

Bukan itu sahaja, Ebit turut dilihat menyekat akaun Instagram Caprice. Dalam pada itu Sharnaaz turut menegur perlakuan Caprice yang menurutnya tidak profesional.

Pada sesi yang disaksikan hampir 250,000 pengguna Instagram itu, Caprice turut menitiskan air mata apabila Sharnaaz memintanya segera selesaikan misi di Gaza dan pulang ke Malaysia.

Bagaimanapun kata Caprice dia belum bersedia untuk pulang selagi masalah politik yang berlaku di tanah air tidak diselesaikan dengan baik.

"Saya minta maaf kalau ada yang terasa hati tentang isu ustaz Ebit Lew. Sesiapa pun kalau salah kita kena tegur," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::